Kannada-LLM-Labs/Wikipedia-Kn huggingface dataset:
ಯಡ್ರಾಮಿ

ಯಡ್ರಾಮಿ ತಾಲೂಕು  ಕರ್ನಾಟಕ ರಾಜ್ಯದ ಕಲಬುರಗಿ ಜಿಲ್ಲೆಯಲ್ಲಿದೆ.

ಭೌಗೋಳಿಕ

ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x  ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.

ಹವಾಮಾನ

 ಬೆಸಿಗೆ-ಚಳಿಗಾಲದಲ್ಲಿ ಹವಾಗುಣವು  ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು  ಉಷ್ಣತೆ ಅಂದರೆ ೪೨.೭ ಡಿಗ್ರಿವರೆಗೆ (ಏಪ್ರಿಲಿನಲ್ಲಿ) , ಅತೀ ಕಡಿಮೆ ಅಂದರೆ ೯.೫ ಡಿಗ್ರಿ ಸೆಲ್ಸಿಯಸವರೆಗೆ (ಡಿಸೆಂಬರಿನಲ್ಲಿ) ಉಷ್ಣತೆ ದಾಖಲಾಗಿದೆ. 

 ಬೇಸಿಗೆಕಾಲ - ೩೫°C-೪೨°C ಡಿಗ್ರಿ ಸೆಲ್ಸಿಯಸ್

 ಚಳಿಗಾಲ ಮತ್ತು 

 ಮಳೆಗಾಲ -  ೧೮°C-೨೮°C ಡಿಗ್ರಿ ಸೆಲ್ಸಿಯಸ್.

 ಮಳೆ - ಪ್ರತಿ ವರ್ಷ ಮಳೆ ೩೦೦ - ೬೦೦ಮಿಮಿ ಗಳಸ್ಟು ಆಗಿರುತ್ತದೆ.

 ಗಾಳಿ -ಗಾಳಿ ವೇಗ  ೧೮.೨ ಕಿಮಿ/ಗಂ (ಜೂನ), ೧೯.೬ ಕಿಮಿ/ಗಂ (ಜುಲೈ)ಹಾಗೂ  ೧೭.೫ ಕಿಮಿ/ಗಂ (ಅಗಸ್ಟ್) ಇರುತ್ತದೆ.

ಜನಸಂಖ್ಯೆ

ಜನಸಂಖ್ಯೆ ಸುಮಾರು 50000 ಇದೆ. ಅದರಲ್ಲಿ 26000 ಪುರುಷರು ಮತ್ತು 24000 ಮಹಿಳೆಯರು ಇದ್ದಾರೆ.

ಸಾಂಸ್ಕೃತಿಕ

ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ,, ಎಣ್ಣಿ  ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.

ಕಲೆ ಮತ್ತು ಸಂಸ್ಕೃತಿ

ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು  ಒಳಗೊಂಡಿದೆ. ಪುರುಷರು  ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.

ಧರ್ಮ

ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.

ಭಾಷೆ

ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ  ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.

ಬೆಳೆ

ಆಹಾರ ಬೆಳೆಗಳು

ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ , ಕಡಲೆ, ತೊಗರಿ, ಹೆಸರು ಮತ್ತು  ಕಡಲೆ ಇತ್ಯಾದಿ

ವಾಣಿಜ್ಯ  ಬೆಳೆಗಳು

ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ,  ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.

ತರಕಾರಿ ಬೆಳೆಗಳು

ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು  ಕೊತಂಬರಿ ಇತ್ಯಾದಿ.

ಸಸ್ಯ

ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು  ಅರಳಿ ಮರ ಇತ್ಯಾದಿ.

ಪ್ರಾಣಿ

ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.

ಹಬ್ಬ

ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

 ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ, ಯಡ್ರಾಮಿ

ಸಾಕ್ಷರತೆ

ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ  ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.

ಬ್ಯಾಂಕ್

 ವಿಜಯ ಬ್ಯಾಂಕ್, ಯಡ್ರಾಮಿ

ಗ್ರಾಮ ಪಂಚಾಯತಿ

 ಗ್ರಾಮ ಪಂಚಾಯತಿ, ಯಡ್ರಾಮಿ

ದೂರವಾಣಿ ವಿನಿಮಯ ಕೇಂದ್ರ

 ದೂರವಾಣಿ ವಿನಿಮಯ ಕೇಂದ್ರ, ಯಡ್ರಾಮಿ

ಅಂಚೆ ಕಚೇರಿ

 ಅಂಚೆ ಕಚೇರಿ, ಯಡ್ರಾಮಿ

ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರ ಸಂಘ

 ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರ ಸಂಘ, ಯಡ್ರಾಮಿ

ಹಾಲು ಉತ್ಪಾದಕ ಸಹಕಾರಿ ಸಂಘ

 ಹಾಲು ಉತ್ಪಾದಕ ಸಹಕಾರಿ ಸಂಘ, ಯಡ್ರಾಮಿ

ಪ್ರಾಥಮಿಕ ಆರೋಗ್ಯ ಕೇಂದ್ರ

 ಪ್ರಾಥಮಿಕ ಆರೋಗ್ಯ ಕೇಂದ್ರ, ಯಡ್ರಾಮಿ

ರೈತ ಸಂಪರ್ಕ ಕೇಂದ್ರ

 ರೈತ ಸಂಪರ್ಕ ಕೇಂದ್ರ, ಯಡ್ರಾಮಿ

ಕಂದಾಯ ಕಚೇರಿ

 ಕಂದಾಯ ಕಚೇರಿ, ಯಡ್ರಾಮಿ

ನಾಡ ಕಚೇರಿ

 ನಾಡ ಕಚೇರಿ, ಯಡ್ರಾಮಿ

ನೆಮ್ಮದಿ (ಹೋಬಳಿ) ಕೇಂದ್ರ

 ನೆಮ್ಮದಿ ಕೇಂದ್ರ, ಯಡ್ರಾಮಿ

ಪಶು ಚಿಕಿತ್ಸಾಲಯ

 ಪಶು ಚಿಕಿತ್ಸಾಲಯ, ಯಡ್ರಾಮಿ

ಉಚಿತ ಪ್ರಸಾದನಿಲಯ

 ಮೆಟ್ರಿಕ್ ಪುರ್ವ ಉಚಿತ ಪ್ರಸಾದನಿಲಯ, ಯಡ್ರಾಮಿ

ರೈತ ಸಂಪರ್ಕ ಕೇಂದ್ರ

 ರೈತ ಸಂಪರ್ಕ ಕೇಂದ್ರ, ಯಡ್ರಾಮಿ

ಕರ್ನಾಟಕ

ಕಲಬುರಗಿ ಜಿಲ್ಲೆಯ ಹಳ್ಳಿಗಳು
ಮಲತಾಯಿ

ಮಲತಾಯಿಯು ಒಬ್ಬರ ಸ್ವಾಭಾವಿಕ ತಂದೆಯ ಪ್ರಸಕ್ತ ಹೆಂಡತಿ. ಇವಳು ರಕ್ತಸಂಬಂಧದಿಂದ ತಾಯಿಯಾಗಿರುವುದಿಲ್ಲ. ಮಲ ಅತ್ತೆಯು ಒಬ್ಬರ ಸಂಗಾತಿಯ ಮಲತಾಯಿ ಮತ್ತು ಒಬ್ಬರ ಮಾವ ಅಥವಾ ಅತ್ತೆಯ ಹೆಂಡತಿ. ಮಲ ಅತ್ತೆಯ ಮಕ್ಕಳು ಆ ವ್ಯಕ್ತಿಯ ಮಲ ಸೋದರರು ಮತ್ತು ಮಲ ಸೋದರಿಯರು ಆಗಿರುತ್ತಾರೆ.

ಸಂಸ್ಕೃತಿ 
ಮಲ ಪೋಷಕರು (ಮುಖ್ಯವಾಗಿ ಮಲತಾಯಂದಿರು) "ಕೆಟ್ಟ ಮಲತಾಯಿ" ಪಾತ್ರದೊಂದಿಗೆ ಸಂಬಂಧಿಸಲಾಗುವ ಕಳಂಕದ ಕಾರಣದಿಂದ ಕೆಲವು ಸಾಮಾಜಿಕ ಸವಾಲುಗಳನ್ನು ಕೂಡ ಎದುರಿಸಬಹುದು. ಹಿಂದೆ "ಕೆಟ್ಟ ಮಲತಾಯಿ" ಪಾತ್ರದ ಪರಿಚಯವು ಇಂದಿನ ಮಲಪೋಷಕರಿಗೆ ಸಮಸ್ಯಾತ್ಮಕವಾಗಿದೆ, ಏಕೆಂದರೆ ಅದು ಮಲತಾಯಂದಿರ ಬಗ್ಗೆ ಕುಪ್ರಸಿದ್ಧಿಯನ್ನು ಸೃಷ್ಟಿಸಿದೆ ಎಂದು ಮೊರೆಲೊ ಗಮನಿಸುತ್ತಾರೆ. ಒಂದು ಕ್ರಿಶ್ಚಿಯನ್ ಅಧ್ಯಯನದ ಪ್ರಕಾರ ಈ ಕುಪ್ರಸಿದ್ಧಿಯ ಉಪಸ್ಥಿತಿಯು ಮಲತಾಯಂದಿರ ಆತ್ಮಸಮ್ಮಾನದ ಮೇಲೆ ಪ್ರಬಲ, ನಕಾರಾತ್ಮಕ ಪ್ರಭಾವವನ್ನು ಹೊಂದಿರಬಹುದು.

ಉಲ್ಲೇಖಗಳು 

ಕುಟುಂಬ
Pages with unreviewed translations
ಮೂಗಿಲಿ

ಮೂಗಿಲಿಯು ಇನ್‍ಸೆಕ್ಟಿವೊರ ಗಣದ ಸೋರಿಸಿಡೀ ಕುಟುಂಬಕ್ಕೆ ಸೇರಿದ ಸ್ತನಿ (ಶ್ರೂ). ಸುಂಡಿಲಿ ಪರ್ಯಾಯನಾಮ. ಇದರಲ್ಲಿ ಸುಮಾರು 20 ಜಾತಿಗಳೂ 200ಕ್ಕೂ ಮೇಲ್ಪಟ್ಟು ಪ್ರಭೇದಗಳೂ ಇವೆ. ಇವುಗಳ ಪೈಕಿ ಮುಖ್ಯವಾದವು ಇಂತಿದೆ: ಸೋರೆಕ್ಸ್, ಮೈಕ್ರೊಸೋರೆಕ್ಸ್, ನಿಯೋಮಿಸ್, ಬ್ಲಾರಿನ, ಕ್ರಿಪ್ಟೋಟಿಸ್, ಕ್ರಾಸಿಡ್ಯೂರ. ಎಲ್ಲ ಬಗೆಗಳೂ ನೋಡಲು ಇಲಿಯಂತೆಯೇ ಇವೆಯಾದರೂ, ಇವು ಮೋಲ್ ಪ್ರಾಣಿಗಳಿಗೆ ಹತ್ತಿರ ಸಂಬಂಧಿಗಳಾಗಿದ್ದು ಹಲವಾರು ಲಕ್ಷಣಗಳಲ್ಲಿ ಇಲಿಗಳಿಗಿಂತ ಭಿನ್ನವಾಗಿದೆ. ಸ್ತನಿಗಳ ಪೈಕಿ ಮೂಗಿಲಿಗಳೇ ಅತ್ಯಂತ ಚಿಕ್ಕಗಾತ್ರದವೆನಿಸಿವೆ. ದೇಹದ ಸರಾಸರಿ ಉದ್ದ 35-180 ಮಿಮೀ. ತೂಕ 3-18 ಗ್ರಾಮ್ ಇರುತ್ತದೆ. ಇದರಲ್ಲಿ ಬಾಲವೇ ಸುಮಾರು 9-120 ಮಿಮೀ ಉದ್ದ ಇರುತ್ತದೆ. ಅಲಾಸ್ಕ, ಕೆನಡ ಹಾಗೂ ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಉತ್ತರ ಮತ್ತು ಪೂರ್ವ ಭಾಗಗಳಲ್ಲಿ ಕಾಣದೊರೆಯುವ ಗುಜ್ಜಾರಿ ಮೂಗಿಲಿ (ಪಿಗ್ಮಿ ಶ್ರೂ) ಕೇವಲ 55ಮಿಮೀ ಉದ್ದ ಇದ್ದು 3.5 ಗ್ರಾಮ್ ಭಾರ ಇದೆ.

ಲಕ್ಷಣಗಳು
ಆರ್ಕ್‍ಟಿಕ್ ದ್ವೀಪಗಳು, ಗ್ರೀನ್‍ಲ್ಯಾಂಡ್, ಐಸ್‍ಲ್ಯಾಂಡ್, ವೆಸ್ಟ್ ಇಂಡೀಸ್, ಆಸ್ಟ್ರೇಲಿಯ, ನ್ಯೂಜಿûೀಲ್ಯಾಂಡ್, ಟಾಸ್ಮೇನಿಯ ಹಾಗೂ ಪೆಸಿಫಿಕ್ ದ್ವೀಪಗಳನ್ನು ಬಿಟ್ಟರೆ ಪ್ರಪಂಚದ ಉಳಿದೆಡೆಗಳಲ್ಲೆಲ್ಲ ಮೂಗಿಲಿಗಳು ಕಾಣದೊರೆಯುವುದು. ಚಿಕ್ಕದೇಹ, ಉದ್ದನೆಯ ಮತ್ತು ಚೂಪಾದ ಮುಸುಡು, ಸಣ್ಣ ಕಣ್ಣುಗಳು, ಉದ್ದನೆಯ ಬಾಲ-ಇವು ಮೂಗಿಲಿಗಳ ಪ್ರಧಾನ ಲಕ್ಷಣಗಳು. ಮೈಮೇಲೆ ಬೂದು ಇಲ್ಲವೆ ಕಂದು ಬಣ್ಣದ ದಟ್ಟವಾದ, ನುಣ್ಣನೆಯ, ಮೋಟು ಕೂದಲುಗಳ ತುಪ್ಪಳು ಉಂಟು. ಕೆಲವು ಬಗೆಗಳಲ್ಲಿ ದೇಹದ ಇಕ್ಕೆಲಗಳಲ್ಲಿ ವಾಸನಾಗ್ರಂಥಿಗಳುಂಟು. ದೃಷ್ಟಿಸಾಮಥ್ರ್ಯ ಕ್ಷೀಣ. ಆದರೆ ಶ್ರವಣ ಹಾಗೂ ಘ್ರಾಣೇಂದ್ರಿಯಗಳು ಚುರುಕಾಗಿವೆ.

ಮೂಗಿಲಿಗಳು ಭೂವಾಸಿಗಳು. ಆದರೆ ನೀರಿನಲ್ಲಿ ಸರಾಗವಾಗಿ ಈಜಬಲ್ಲವಾಗಿದ್ದು ಕೆಲವು ಪ್ರಭೇದಗಳಲ್ಲಿ ಕಾಲ್ಬೆರಳುಗಳು ಜಾಲಪಾದ ರೀತಿಯಲ್ಲಿ ಕೂಡಿರುವುವು. ಕೆಲವು ಬಗೆಗಳು ಹಗಲು ಮತ್ತು ರಾತ್ರಿವೇಳೆಗಳೆರಡರಲ್ಲೂ ಚಟುವಟಿಕೆ ತೋರಿದರೆ ಇನ್ನು ಕೆಲವು ನಿಶಾಚರಿಗಳು ಮಾತ್ರ. ಮೂಗಿಲಿಗಳು ತುಂಬ ಗಾಬರಿ ಸ್ವಭಾವದ ಪ್ರಾಣಿಗಳು; ಅನೇಕವೇಳೆ ಕೇವಲ ಜೋರಾದ ಸದ್ದಿನಿಂದಲೇ (ಸಿಡಿಲು, ಗುಡುಗು ಇತ್ಯಾದಿ) ಹೆದರಿ ಸತ್ತುಹೋಗುವುದುಂಟು. ಗಾಬರಿಗೊಂಡಾಗ ಇವುಗಳ ಗುಂಡಿಗೆಬಡಿತ ಮಿನಿಟಿಗೆ 1200 ರಷ್ಟು ಇರುವುದೆಂದು ಹೇಳಲಾಗಿದೆ.

ಆಹಾರ
ಮೂಗಿಲಿಗಳು ಪ್ರಧಾನವಾಗಿ ಕೀಟಾಹಾರಿಗಳು. ಆದರೆ ಕೆಲವು ಬಗೆಯವು ಬೀಜ ಇತ್ಯಾದಿ ಸಸ್ಯಾಹಾರವನ್ನೂ ಸೇವಿಸುವುದುಂಟು. ಕೆಲವು ಪ್ರಭೇದಗಳ ಲಾಲಾರಸದಲ್ಲಿ ವಿಷವಸ್ತುವೊಂದಿದ್ದು ಸಣ್ಣಪುಟ್ಟ ಎರೆಗಳು ಇದರಿಂದ ಸಾಯುವುದಿದೆ. ಮೂಗಿಲಿಗಳಿಂದ ಕಚ್ಚಿಸಿಕೊಂಡ ಮನುಷ್ಯರಿಗೆ ಉರಿಯೂ ನವೆಯೂ ನೋವು ಆಗುವುದುಂಟು. ಆಹಾರಭಾವ ಸಮಯಗಳಲ್ಲಿ ಮೂಗಿಲಿಗಳು ತಮ್ಮ ಮರಿಗಳನ್ನೊ ಇತರ ಮೂಗಿಲಿಗಳನ್ನೊ ತಿನ್ನುವುವೆನ್ನಲಾಗಿದೆ.

ಸಂತಾನವೃದ್ಧಿ
ಉಷ್ಣವಲಯಗಳಲ್ಲಿ ವಾಸಿಸುವ ಮೂಗಿಲಿಗಳಲ್ಲಿ ವರ್ಷವಿಡೀ ಸಂತಾನವೃದ್ಧಿ ಕಂಡುಬರುತ್ತದಾದರೆ, ಉತ್ತರದ ಶೀತ ಪ್ರದೇಶಗಳಲ್ಲಿ ಇರುವಂಥವು ಮಾರ್ಚ್ ನವೆಂಬರ್ ಅವಧಿಯಲ್ಲಿ ಸಂತಾನವೃದ್ಧಿ ಚಟುವಟಿಕೆ ತೋರುವುವು. 17-28 ದಿನಗಳ ಗರ್ಭಾವಧಿಯ ತರುವಾಯ ಹೆಣ್ಣು ಒಂದು ಸೂಲಿಗೆ 2-10 ಮರಿಗಳಿಗೆ ಜನ್ಮ ಕೊಡುತ್ತದೆ. ಹುಟ್ಟಿದಾಗ ಮರಿಗಳಿಗೆ ಕೂದಲು ಇರದು. ಅಂತೆಯೆ ಕಣ್ಣು ಮುಚ್ಚಿಕೊಂಡಿರುವುವು. ನೆಲದಲ್ಲಿ ಮಾಡಿದ ಬಿಲದಲ್ಲಿ ಹುಲ್ಲು ಎಲೆಗಳನ್ನು ಕೂಡಿಸಿ ರಚಿಸಿದ ಗೂಡಿನಲ್ಲಿ 2-4 ವಾರಗಳ ಕಾಲ ಮರಿಗಳಿಗೆ ಪೋಷಣೆ ನೀಡಿ ನೋಡಿಕೊಳ್ಳುತ್ತವೆ. ಮೂಗಿಲಿಗಳ ಆಯಸ್ಸು ಸುಮಾರು 12-18 ತಿಂಗಳುಗಳು.

ಉಪಯೋಗ
ಕೀಟಗಳನ್ನು, ಕೀಟ ಡಿಂಬಗಳನ್ನು ದೊಡ್ಡ ಮೊತ್ತದಲ್ಲಿ ತಿನ್ನುವುದರ ಮೂಲಕ ಮೂಗಿಲಿಗಳು ಕೃಷಿಕರಿಗೆ ಸಹಾಯಕವಾಗಿದೆ.

ಭಾರತದಲ್ಲಿ ಸಂಕಸ್ ಮ್ಯೂರಿನಸ್ (ಗ್ರೇ ಮಸ್ಕ್ ಶ್ರೂ) ಎಂಬ ಪ್ರಭೇದದ ಮೂಗಿಲಿ ಕಾಣಸಿಕ್ಕುತ್ತದೆ.

ಬಾಹ್ಯ ಸಂಪರ್ಕಗಳು
 

ಸಸ್ತನಿ ಪ್ರಾಣಿಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕ್ರಿಸ್ಟಲ್ ಡಿಸೋಜಾ

ಕ್ರಿಸ್ಟಲ್ ಡಿಸೋಜಾ ರವರು ಭಾರತೀಯ ದೂರದರ್ಶನ ನಟಿ.'ಏಕ್ ಹಜಾರೋಂ ಮೇ ಮೇರಿ ಬೆಹೆನಾ ಹೇ'ನಲ್ಲಿ ಜೀವಿಕಾ ವಧೇರ ಎಂಬ ಪಾತ್ರದಲ್ಲಿ,'ಏಕ್  ನಯೀ ಪೆಹೆಚಾನ್'ನಲ್ಲಿ ಸಾಕ್ಷಿ ಎಂಬ ಪಾತ್ರದಲ್ಲಿ, ೨೦೧೬ ರಲ್ಲಿ ಝೀ ಟಿವಿಯ 'ಬ್ರಹ್ಮರಾಕ್ಷಸ್' ಧಾರವಾಹಿಯಲ್ಲಿ ರೈನಾ ಎಂಬ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.

ಜನನ
ಕ್ರಿಸ್ಟಲ್ ಡಿಸೋಜಾ ರವರು ಮಾರ್ಚ್ ೧,೧೯೯೦ ರಲ್ಲಿ ಮುಂಬೈ ಯಲ್ಲಿ ಜನಿಸಿದರು.

ವೃತ್ತಿ ಜೀವನ
ಕ್ರಿಸ್ಟಲ್ ಡಿಸೋಜಾ ಅವರು ತಮ್ಮ ವೃತ್ತಿ ಜೀವನವನ್ನು ೨೦೦೭ ರಲ್ಲಿ ಬಾಲಾಜಿ ಟೆಲಿಫಿಲ್ಮ್ಸ್ ನ 'ಕಹೆ ನಾ ಕಹೆ' ಧಾರವಾಹಿಯ ಮೂಲಕ ಪ್ರಾರಂಭಿಸಿದರು.ಇದರಲ್ಲಿ ಅವರು ಕಿಂಜಲ್ ಎಂಬ ಪಾತ್ರದಲ್ಲಿ ಕಾಣಿಸಿಕೊಂಡರು.ನಂತರ 'ಕ್ಯಾ ದಿಲ್ ಮೆ ಹೇ'ನಲ್ಲಿ ತಮನ್ನಾ ಎಂಬ ಪಾತ್ರದಲ್ಲಿ ಅಭಿನಯಿಸಿದರು.೨೦೦೮ ರಲ್ಲಿ ಸ್ಟಾರ್ ಪ್ಲಸ್ ನ 'ಕಸ್ತೂರಿ'ಯಲ್ಲಿ ನವ್ನೀತ್ ಮತ್ತು 'ಕಿಸ್ ದೇಶ್ ಮೆ ಹೇ ಮೇರಾ ದಿಲ್'ನಲ್ಲಿ ವೀರಾ ಪಾತ್ರದಲ್ಲಿ ಕಾಣಿಸಿಕೊಂಡರು.೨೦೧೦ ರಲ್ಲಿ ಸೋನಿ ಟಿವಿಯ 'ಬಾತ್ ಹಮಾರಿ ಪಕ್ಕೀ ಹೇ'ನಲ್ಲಿ ತಾರಾ ಪಾತ್ರದಲ್ಲಿ ಕಾಣಿಸಿಕೊಂಡರು.ಸೋನಿ ಟಿವಿಯ 'ಆಹಾತ್'ನಲ್ಲಿ ಕಿರು ಪಾತ್ರವನ್ನು ಮಾಡಿದ್ದಾರೆ.೨೦೧೧ ರಲ್ಲಿ 'ಏಕ್ ಹಜಾರೋಂ ಮೇ ಮೇರಿ ಬೆಹೆನಾ ಹೇ'ನಲ್ಲಿ ಜೀವಿಕಾ ವಧೇರ ಪಾತ್ರದಲ್ಲಿ, ಡಿಸೆಂಬರ್ ೨೦೧೩ ರಲ್ಲಿ 'ಏಕ್ ನಯೀ ಪೆಹೆಚಾನ್'ನಲ್ಲಿ ಸಾಕ್ಷಿ ಪಾತ್ರ,೨೦೧೬ ರಲ್ಲಿ 'ಬ್ರಹ್ಮರಾಕ್ಷಸ್'ನಲ್ಲಿ ರೈನಾ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.೨೦೧೮ ರಲ್ಲಿ ಕಲರ್ಸ್ ಟಿವಿಯ 'ಬೇಲನ್ ವಾಲಿ ಬಹು'ನಲ್ಲಿ ರೂಪಾ ಪಾತ್ರದಲ್ಲಿ, ಅವರ ಅಭಿನಯಕ್ಕೆ, ಅತ್ಯುತ್ತಮ ನಟಿಗಾಗಿ ಗೋಲ್ಡ್ ಅವಾರ್ಡ್ಸ್ ಅನ್ನೂ ಗೆದ್ದರು.

ಮಾಧ್ಯಮ
೨೦೧೭ ರಲ್ಲಿ ಟಾಪ್ ೨೦ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ ಪಟ್ಟಿಯಲ್ಲಿ ಕ್ರಿಸ್ಟಲ್ ರವರು ೫ನೇ ಸ್ಥಾನ ಪಡೆದಿದ್ದಾರೆ.

ನಟಿಸಿದ ಧಾರವಾಹಿಗಳು

ಇತರ ಕೆಲಸಗಳು

ಥಿಯೇಟರ್ ಕೆಲಸ ಮತ್ತು ಕಾರ್ಯಕ್ರಮ ಪ್ರದರ್ಶನಗಳು
ಕ್ರಿಸ್ಟಲ್ ರವರು ಕಾಲೇಜಿಗೆ ಹೋಗಿ ಅನೇಕ ರಂಗ ಪ್ರದರ್ಶನಗಳಲ್ಲಿ ಪಾಲ್ಗೊಳ್ಳುತ್ತಿದ್ದರು.ಇದರಿಂದ ಅವರಿಗೆ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಲು ಸಾಧ್ಯವಾಯಿತು.ಫೆಬ್ರವರಿ ೨೦೧೭ ರಲ್ಲಿ ಅವರು ಲಾಕ್ಮೇ ಫ್ಯಾಷನ್ ವೀಕ್ ನಲ್ಲಿ ಕಾಣಿಸಿಕೊಂಡರು.೨೦೧೫, ೨೦೧೬ ಮತ್ತು ೨೦೧೭ ರಲ್ಲಿ ಕರಣ್ ಟಕರ್ ವಿರುದ್ಧ ಕಲರ್ಸ್ ಟಿವಿಯ ಮಿರ್ಚಿ ಟಾಪ್ ೨೦ ರಲ್ಲಿ ಕಾಣಿಸಿಕೊಂಡರು.

ಎಸ್ಕೇಪೆಕ್ಸ್ ಅಪ್ಲಿಕೇಶನ್ ಬಿಡುಗಡೆ
ಏಪ್ರಿಲ್ ೨೦೧೭ ರಲ್ಲಿ ಕ್ರಿಸ್ಟಲ್ ರವರು ತಮ್ಮದೇ ಆದ ಅಪ್ಲಿಕೇಶನ್ ಅನ್ನು ಪ್ರಾರಂಭಿಸಿದರು.ಈ ಅಪ್ಲಿಕೇಶನ್ ನಲ್ಲಿ, ಅವರ ಅಭಿಮಾನಿಗಳು ಮತ್ತು ಅನುಯಾಯಿಗಳು ಅವರೊಂದಿಗೆ ಸಂವಹನ ನಡೆಸಬಹುದಿತ್ತು ಹಾಗೂ ಅವರನ್ನು ಭೇಟಿಯಾಗಲು ಮತ್ತು ಸ್ವಾಗತಿಸಲು ಸಾಧ್ಯವಿತ್ತು.

ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು

ಉಲ್ಲೇಖಗಳು

ನಟಿಯರು
ಮೂಕತನ

ಮೂಕತನ (ಮೂಕತೆ) ಎಂದರೆ ಮಾತನಾಡಲು ಆಗದಿರುವ ಸ್ಥಿತಿ. ಇದು ಹಲವುವೇಳೆ ವಾಕ್ದೋಷ ಅಥವಾ ಶಸ್ತ್ರಚಿಕಿತ್ಸೆಯಿಂದ ಉಂಟಾಗುತ್ತದೆ. ಮೂಕನಿರುವ ವ್ಯಕ್ತಿಯು ಕೆಲವು ಸಾಮಾಜಿಕ ಸಂದರ್ಭಗಳಲ್ಲಿ ಮಾತನಾಡಲು ಇಷ್ಟಪಡದಿರದ ಕಾರಣದಿಂದ ಹಾಗೆ ಇರಬಹುದು.

ಕಾರಣಗಳು 
ದೈಹಿಕವಾಗಿ ಮೂಕವಿರುವವರು ಮಾತಿಗೆ ಅಗತ್ಯವಾದ ಮಾನವ ಶರೀರದ ಭಾಗಗಳಲ್ಲಿ (ಧ್ವನಿ ತಂತುಗಳು, ಶ್ವಾಸಕೋಶಗಳು, ಶ್ವಾಸನಾಳ, ಅನ್ನನಾಳ, ಬಾಯಿ, ಅಥವಾ ನಾಲಿಗೆ, ಇತ್ಯಾದಿ) ಸಮಸ್ಯೆಗಳನ್ನು ಹೊಂದಿರಬಹುದು.

ಮಿದುಳಿನ ಎಡ ಕೆಳಭಾಗದ ಮುಂದಿನ ಹೊರಪದರದಲ್ಲಿ ಸ್ಥಿತವಾಗಿರುವ ಬ್ರೋಕಾ ಪ್ರದೇಶಕ್ಕೆ ಆಘಾತ ಅಥವಾ ಗಾಯವು ಮೂಕತನವನ್ನು ಉಂಟುಮಾಡಬಹುದು.

ನಿರ್ವಹಣೆ 
ಕೆಲವು ಮೂಕ ರೋಗಿಗಳು ತಮ್ಮ ಧ್ವನಿತಂತುಗಳನ್ನು ಅಲುಗಾಡಿಸುವ/ಕಂಪಿಸುವ ಯಂತ್ರಗಳನ್ನು ಬಳಸಿ ತಮ್ಮ ಅಂಗವೈಕಲ್ಯಕ್ಕೆ ಹೊಂದಿಕೊಂಡಿದ್ದಾರೆ. ಇದರಿಂದ ಅವರು ಮಾತನಾಡಲು ಅವಕಾಶವಾಗುತ್ತದೆ. ಅನ್ನನಾಳಜನ್ಯ ಮಾತು ಸ್ವಲ್ಪ ವಾಕ್ ಸಾಮರ್ಥ್ಯವನ್ನು ನೀಡಬಲ್ಲದು. ಇತರರು ಸಂವಹನ ಮಾಡಲು ಸನ್ನೆ ಭಾಷೆಯನ್ನು ಕಲಿಯುತ್ತಾರೆ.

ಉಲ್ಲೇಖಗಳು 

ಧ್ವನಿ ಅಸ್ವಸ್ಥತೆಗಳು
Pages with unreviewed translations
ಮೆಳ್ಳೆಗಣ್ಣು

ಮೆಳ್ಳೆಗಣ್ಣು (ಮಾಲುಗಣ್ಣು) ಎಂದರೆ ಒಂದು ವಸ್ತುವನ್ನು ನೋಡುವಾಗ ಕಣ್ಣುಗಳು ಒಂದಕ್ಕೊಂದು ಹೊಂದದಿರುವ ಸ್ಥಿತಿ. ಇಕ್ಕಣ್ಣಿನ (ಬೈನಾಕ್ಯುಲಾರ್) ನೋಟ ಚೆನ್ನಾಗಿರಬೇಕಾದರೆ ಎರಡು ಕಣ್ಣುಗಳ ಚಲನೆಯೂ ಒಂದಕ್ಕೊಂದು ಹೊಂದಿಕೊಂಡಿರಬೇಕು ಒಂದೊಂದು ಕಣ್ಣುಗುಡ್ಡೆ ಸುತ್ತ ಆರು ಸ್ನಾಯುಗಳೂ ಮಿದುಳಲ್ಲಿ ಅವಕ್ಕೆ ಸಂಬಂಧಿಸಿದ ಹೊಂದುಗೂಡಿಸುವ ನರಕೇಂದ್ರಗಳೂ ಇವೆ. ವರ್ಷದ ಎಳೆಗೂಸು ತನ್ನ ಕಣ್ಣುಗಳ ಚಲನೆಯನ್ನು ಅಂಕೆಗೆ ತರುವುದನ್ನು ಕಲಿತುಕೊಳ್ಳುತ್ತದೆ. ಇದಕ್ಕೆ ಅಡ್ಡಿ ಬರುವ ಕಾರಣಗಳು ಕೆಲವಿದೆ. ಎರಡು ಕಣ್ಣುಗಳೂ ದೂರನೋಟದವೋ ಹತ್ತೆ ನೋಟದವೋ ಆಗಿರಬಹುದು, ಎರಡು ಕಣ್ಣುಗುಡ್ಡೆಗಳ ಬೆಳೆವಣಿಗೆಯಲ್ಲಿ ವ್ಯತ್ಯಾಸವಿರಬಹುದು. ಕಣ್ಣು ಹೊರಗಿನ ಸ್ನಾಯುಗಳ ಬಲ ಒಂದೊಂದರಲ್ಲಿ ಒಂದೊಂದು ಮಟ್ಟಕ್ಕೆ ಇರಬಹುದು. ಮೆದುಳಲ್ಲಿ ಹತೋಟಿ ಕೇಂದ್ರಗಳ ವಿಕಾಸ ಕುಂದಿರಬಹುದು. ಹೀಗೆ ಯಾವ ಮಟ್ಟದಲ್ಲಿ ಕೆಟ್ಟಿದ್ದರೂ ಒಟ್ಟಾರೆ ಪರಿಣಾಮ ಮಾತ್ರ ಒಂದೇ. ಗಮನ ಸೆಳೆವ ವಸ್ತುವಿನಲ್ಲಿ ಒಂದು ಕಣ್ಣು ನೇರವಾಗಿ ನೆಟ್ಟಿದ್ದರೆ, ಇನ್ನೊಂದು ಕಣ್ಣು ಒಳಕ್ಕೋ ಹೊರಕ್ಕೋ ಮೇಲಕ್ಕೋ ಕೆಳಕ್ಕೋ ತಿರುಗಿರುತ್ತದೆ. ಇದಕ್ಕೆ ಮೆಳ್ಳೆಗಣ್ಣು (ಸ್ಕ್ವಿಂಟ್, ಸ್ಟ್ರಬೀಸ್ಮಸ್) ಎಂದಿದೆ. ಇದನ್ನು ವಿವರಿಸುವಾಗ ಯಾವ ದಿಕ್ಕಿನದೆಂದು ಸೂಚಿಸುವುದುಂಟು. ಒಂದೊಂದು ಬಾರಿ ಒಂದೊಂದು ಕಣ್ಣು ಹೀಗೆ ತಿರುಗುವುದೋ ಯಾವಾಗಲೂ ಇರುವುದೋ ಒಂದೊಂದು ಬಾರಿ ಬರುವುದೋ ಎಂಬುದನ್ನು ಗಮನಿಸಬೇಕು.

ಎಳೆಮಕ್ಕಳಲ್ಲಿ ಮೆಳ್ಳೆಗಣ್ಣು ಕೇವಲ ಮೊಗದ ಅಂದ ಕೆಡಿಸುವುದು ಮಾತ್ರವಲ್ಲ: ಮೆಳ್ಳೆಗಣ್ಣಾಗಿದ್ದರೆ ಎರಡೂ ಕಣ್ಣುಗಳ ನಡುವೆ ಎಂದಿನ ಹೊಂದಾಣಿಕೆ ಬೆಳೆಯದು, ಬೇರೆಡೆಗೆ ತಿರುಗುವ ಕಣ್ಣಿನ ನೋಟದ ಬಲ ಕುಗ್ಗುತ್ತ ಹೋಗುತ್ತದೆ. ಒಂದೇ ಕಣ್ಣಿನ ಮಳ್ಳೆಗಣ್ಣಾಗಿದ್ದರೆ ತುಂಬ ಕೆಡುಕಾದ್ದರಿಂದ ಕೂಡಲೇ ಕಣ್ಣುವ್ಶೆದ್ಯರಿಗೆ ತೋರಿ ತಕ್ಕ ಚಿಕಿತ್ಸೆ ಮಾಡಿಸಬೇಕು.

ಕಣ್ಣುಗಳ ಚಲನೆಯ ಇನ್ನೊಂದು ಸಾಮಾನ್ಯ ಬೇನೆಯಿದೆ. ಇದರಲ್ಲಿ ಎರಡು ಕಣ್ಣುಗಳ ನೋಟವೂ ನೆಟ್ಟಗಿದ್ದು. ಬೇನೆ ಬಿದ್ದಾಗಲೂ ಬೇಸರದ ದಣಿವಾದಾಗಲೂ ಒಂದು ಕಣ್ಣು ಒಳಕ್ಕೋ ಹೊರಕ್ಕೋ ತಿರುಗುವುದು, ಉಳಿದ ಹೊತ್ತಿನಲ್ಲೆಲ್ಲ ಚೆನ್ನಾಗಿರುತ್ತದೆ. ಬಿಟ್ಟು ಬಿಟ್ಟು ತೋರುವ ಈ ಮೆಳ್ಳೆಗಣ್ಣಿನಲ್ಲಿ ಮೆದುಳಿನ ನರಕೇಂದ್ರದ ಹತೋಟಿ ಕೆಲವೇಳೆ ತಪ್ಪಿರುತ್ತದೆ.

ಬಿಟ್ಟು ಬಿಟ್ಟು ಬರುವ ಮೆಳ್ಳೆಗಣ್ಣಿಗೂ ಹೊರಗಾಣದ (ಲೇಟೆಂಟ್) ಬಗೆಯದಕ್ಕೂ ಸಂಬಂಧವಿದೆ. ಎರಡನೆಯದರಲ್ಲಿ ಒಂದು ಕಣ್ಣನ್ನು ಒಂದು ತೊಟ್ಟುಚೂರಿಂದ ಮುಚ್ಚಿದರೆ ಮೆಳ್ಳೆಗಣ್ಣು ಹೊರತೋರುವುದು. ಹೊರಗಾಣದ ಮೆಳ್ಳೆಗಣ್ಣಲ್ಲಿ ಕಣ್ಣು ತ್ರಾಸ ಇರುತ್ತದೆ.

ಕಣ್ಣಿನ ಅಸ್ವಸ್ಥತೆಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೊನಾಕ್ಷಿ ಸಿನ್ಹಾ

ಸೊನಾಕ್ಷಿ ಸಿನ್ಹಾ ರವರು (೨ ಜೂನ್ ೧೯೮೭) ಭಾರತೀಯ ಚಲನಚಿತ್ರ ನಟಿ . ಇವರು ನಟ ಶತ್ರುಘ್ನ ಸಿನ್ಹಾ ಮತ್ತು ಪೂನಮ್ ಸಿನ್ಹಾ ರವರ ಪುತ್ರಿ . ತನ್ನ ಆರಂಭಿಕ ಜೀವನದಲ್ಲಿ ಕಾಸ್ಟ್ಯೂಮ್ ಡಿಸೈನರ್ ಆಗಿ ಕೆಲಸ ಮಾಡಿದ ಇವರು ೨೦೧೦ ದಬಂಗ್ ಸಿನಿಮಾದಲ್ಲಿ  ರಜ್ಜೋ ಪಾಂಡೆ ಎಂಬ ಪಾತ್ರದಲ್ಲಿ ನಟಿಸಿ , ಫಿಲ್ಮಫೇರ್ ಅವಾರ್ಡ್ ಫಾರ್ ಬೆಸ್ಟ್ ಡೆಬ್ಯೂಟ್ ಫೀಮೇಲ್  ಪ್ರಶಸ್ತಿಯನ್ನು ಪಡೆದರು .  ಸಿನ್ಹಾ ರವರು ರೌಡಿ ರಾಥೋರ್ (೨೦೧೨), ಸನ್ ಆಫ್ ಸರ್ದಾರ್ (೨೦೧೨) , ದಬಂಗ್ ೨ (೨೦೧೨) , ಹಾಲಿಡೇ : ಎ ಸೋಲ್ಜಲ್ ಈಸ್ ನೆವರ್ ಆಫ್ ಡ್ಯೂಟಿ (೨೦೧೪) ರ ಸಿನಿಮಾಗಳಲ್ಲಿ ನಟಿಸಿ ಖ್ಯಾತಿ ಪಡೆದರು.
ಸಿನಿಮಾಗಳಲ್ಲಿ ಅಭಿನಯಿಸುವುದರ ಜೊತೆಗೆ ಸಿನ್ಹಾ ರವರು ಇಮ್ರಾನ್ ಖಾನ್ ರವರ ಲೆಟ್ಸ್ ಸೆಲೆಬ್ರೇಟ್ ಹಾಡಿನಲ್ಲಿ ಸಣ್ಣ ಭಾಗವನ್ನು ಹಾಡಿದ್ದಾರೆ . ಹಾಗೂ  ತನ್ನದೇ  ಚಿತ್ರಗಳಲ್ಲಿ ಒಟ್ಟು ನಾಲ್ಕು ಹಾಡುಗಳನ್ನು ಹಾಡಿದ್ದಾರೆ.

ಜನನ
ಸೊನಾಕ್ಷಿ ರವರು ೨ ಜೂನ್ ೧೯೮೭ ರಂದು ಭಾರತದ ಪಟ್ನಾ ದಲ್ಲಿ ಜನಿಸಿದರು .

ಜೀವನ
ಸೊನಾಕ್ಷಿ ಸಿನ್ಹಾ ರವರ ತಂದೆ - ಶತ್ರುಘ್ನ ಸಿನ್ಹಾ , ತಾಯಿ - ಪೂನಮ್ ಸಿನ್ಹಾ ಇಬ್ಬರೂ ಬಾಲಿವುಡ್ ನ ಖ್ಯಾತ ನಟ ಮತ್ತು ನಟಿ . ಸೊನಾಕ್ಷಿ ರವರ ತಂದೆ ಈಗ ಭಾರತೀಯ ಜನತಾ ಪಕ್ಷದ ರಾಜಕೀಯ ಸದಸ್ಯರಾಗಿದ್ದಾರೆ. ಸೊನಾಕ್ಷಿ ಯವರಯ ಮೂವರು ಮಕ್ಕಳಲ್ಲಿ ಕಿರಿಯರಾಗಿದ್ದು  ಅವರ ಇಬ್ಬರು ಹಿರಿಯ ಸಹೋದರರು ಲವ್ ಸಿನ್ಹಾ ಮತ್ತು ಖುಷ್ ಸಿನ್ಹಾ ಅವಳಿ ಮಕ್ಕಳು. ಅವರು ತಮ್ಮ ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಆರ್ಯ ವಿದ್ಯಾ ಮಂದಿರ್ ನಲ್ಲಿ ಪೂರ್ಣಗೊಳಿಸಿದ ನಂತರ ಫ್ಯಾಷನ್ ಡಿಸೈನಿಂಗ್ ನಲ್ಲಿ ಪದವಿಯನ್ನು ಪಡೆದರು.

ವೃತ್ತಿಜೀವನ
ಸಿನ್ಹಾ ಇವರು ೨೦೦೫ ರಲ್ಲಿ ಮೇರಾ ದಿಲ್ ಲೇಕೆ ದೇಖೋ ಎಂಬ ಚಿತ್ರದಲ್ಲಿ ವೇಷಭೂಷಣಗಳನ್ನು ವಿನ್ಯಾಸಗೊಳಿಸಿ, ವೇಷಭೂಷಣ ವಿನ್ಯಾಸಕರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು.
೨೦೧೦ ರಲ್ಲಿ ಬಿಡುಗಡೆಯಾದ ದಬ್ಬಂಗ್ ಚಿತ್ರದಲ್ಲಿ ನಟಿಸುವ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಇದರಲ್ಲಿ ಅವರು ಸಲ್ಮಾನ್ ಖಾನ್ ಎದುರು ನಟಿಸಿದ್ದಾರೆ.
ಇದು ೨೧೦೦ ರ ಅತಿ ಹೆಚ್ಚು ಗಳಿಕೆಯ ಚಿತ್ರವಾಯಿತು ಮತ್ತು ಅಂತಿಮವಾಗಿ ಸಾರ್ವಕಾಲಿಕ ಬ್ಲಾಕ್ಬಸ್ಟರ್ ಆಗಿ ಹೊರಹೊಮ್ಮಿತು. ಸಿನ್ಹಾ ಇವರು ೨೦೧೨ ರಲ್ಲಿ ನಾಲ್ಕು ಚಿತ್ರದ ಬಿಡುಗಡೆಗಳನ್ನು ಹೊಂದಿದ್ದರು. ಅದರಲ್ಲಿ ಮೊದಲ ಚಿತ್ರ ಪ್ರಭುದೇವರ ರೌಡಿ ರಾಥೋಡ್.ಇದರಲ್ಲಿ ಸೊನಾಕ್ಷಿ ಅಕ್ಷಯ್ ಕುಮಾರ್ ಎದುರು ನಟಿಸಿದ್ದಾರೆ. 
ಅವರ ಮುಂದಿನ ಚಿತ್ರ, ಶಿರೀಶ್ ಕುಂದರ್ ಅವರ ಜೋಕರ್ . ಇದರಲ್ಲೂ ಸೊನಾಕ್ಷಿ ಅಕ್ಷಯ್ ಕುಮಾರ್ ಎದುರು ನಟಿಸಿದ್ದಾರೆ . ಅವರ ಮೂರನೆಯ ಚಿತ್ರ, ಅಶ್ವ್ನಿ ಧೀರ್ ಅವರ ಸನ್ ಆಫ್ ಸರ್ದಾರ್. ಇದರಲ್ಲಿ ಸೊನಾಕ್ಷಿ ಅಜಯ್ ದೇವ್ ಗನ್ ಎದುರು ನಟಿಸಿದ್ದಾರೆ.
ಸಿನ್ಹಾ ರವರ ೨೦೧೩ ರ ಮೊದಲ ಚಿತ್ರ ವಿಕ್ರಮಾದಿತ್ಯ ಮೋಟ್ವಾನೆ ಅವರ  ಲುಟೇರಾ.ಇದರಲ್ಲಿ ಸೊನಾಕ್ಷಿ ರಣ್ವೀರ್ ಸಿಂಗ್ ಎದುರು ನಟಿಸಿದ್ದಾರೆ.

ಫಿಲ್ಮೋಗ್ರಾಫಿ

ಡಿಸ್ಕೋಗ್ರಾಫಿ

ಟಿ.ವಿ ಪ್ರದರ್ಶನಗಳು

ನಾಮನಿರ್ದೇಶನ ಮತ್ತು ಪ್ರಶಸ್ತಿಗಳು

ಗ್ಯಾಲರಿ

ಉಲ್ಲೇಖಗಳು

ನಟಿಯರು
ಚಲನಚಿತ್ರ ನಟಿಯರು
ಹಿಂದಿ ಚಲನಚಿತ್ರ ನಟಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಭಾರತೀಯ ಚಲನಚಿತ್ರ ನಟಿಯರು
ಬ್ರೆಕ್ಸಿಟ್

ಬ್ರಿಟನ್ ಯುರೋಪಿಯನ್ ಒಕ್ಕೂಟದಿಂದ ಹೊರನಡೆಯುವ ಬ್ರಿಟನ್ ಎಕ್ಸಿಟ್ ಪ್ರಕ್ರಿಯೆ ಮಾರ್ಚ್ ೨೯, ೨೦೧೯ರಂದು ಜಾರಿಯಾಗಲಿದೆ. ೧೯೭೫ರಿಂದ ೪೪ ವರ್ಷಕಾಲ  ಯುರೋಪಿಯನ್ ಆರ್ಥಿಕ ಒಕ್ಕೂಟದ ಅಂಗವಾಗಿದ್ದ ಬ್ರಿಟನ್, ಯುರೋಪಿಯನ್ ಕೌನ್ಸಿಲ್ ನಿಂದ ಹೊರನಡೆದು ತನ್ನದೇ ಸ್ವಂತ ಆರ್ಥಿಕ ವಹಿವಾಟು ನಡೆಸುವ ನಿರ್ಧಾರವು ಬ್ರೆಕ್ಸಿಟ್ ಎಂದೇ ಹೆಸರಾಗಿದೆ.

ಹಿನ್ನೆಲೆ
೧೯೫೧ರಲ್ಲಿ ಯುರೋಪಿನ ೬ ರಾಷ್ಟ್ರಗಳ (ಪಶ್ಚಿಮ ಜರ್ಮನಿ, ಫ್ರಾನ್ಸ್, ಇಟಲಿ, ಬೆಲ್ಜಿಯಂ, ನೆದರ್ ಲ್ಯಾಂಡ್ಸ್ ಮತ್ತು ಲಕ್ಸೆಂಬರ್ಗ್) ಕಲ್ಲಿದ್ದಲು ಮತ್ತು ಉಕ್ಕು ತಯಾರಿಕೆ ಉದ್ದಿಮೆಗಳು ಪರಸ್ಪರ ಖರ್ಚು-ವೆಚ್ಚ ತಗ್ಗಿಸುವ ಮತ್ತು ವೇಗವಾಗಿ ರಫ್ತು-ಆಮದು ಮಾಡುವ ಉದ್ದೇಶದಿಂದ ಪ್ಯಾರಿಸ್ ಒಪ್ಪಂದಕ್ಕೆ ಸಹಿ ಹಾಕಿದವು. ವ್ಯಾಪಾರ ವಹಿವಾಟು ಸರಾಗವಾಗಿ ನಡೆದು ಆದಾಯ ಹೆಚ್ಚಾಗಿ, ಈ ಒಪ್ಪಂದವನ್ನು ಇನ್ನಿತರ ಹಲವು ರಂಗಗಲಲ್ಲಿ ತರುಅ ಸಲುವಾಗಿ ಚರ್ಚೆಗಳು ನಡೆದವು. ಇದರ ಪರಿಣಾಮವಾಗಿ, ೧೯೬೭ರಲ್ಲಿ ಯುರೋಪಿಯನ್ ಆರ್ಥಿಕ ಸಮುದಾಯ ತಲೆ ಎತ್ತಿತು. ೧೯೭೫ರಲ್ಲಿ ಸರ್ ಎಡ್ವರ್ಡ್ ಹೀತ್ ನೇತೃತ್ವದಲ್ಲಿ ಬ್ರಿಟನ್, ತದ್ನಂತರ ಐರ್ಲ್ಯಾಂಡ್ ಮತ್ತು ಡೆನ್ಮಾರ್ಕ್ ಈ ಸಮುದಾಯವನ್ನು ಸೇರಿತು.

೧೯೮೩ರ ಬ್ರಿಟನ್ ಚುನಾವಣೆಯ ವಿಜಯದ ನಂತರ ಮಾರ್ಗರೇಟ್ ಥ್ಯಾಚರ್, ಏಕ ಯೂರೋಪ್ ಯೋಜನೆಗೆ ಅನುವಾದರು. ರಫ್ತು-ಆಮದುಗಳ ಸರಳೀಕರಣ, ಗಡಿಯಲ್ಲಿ ಚೆಕ್ ಪೋಸ್ಟ್ ಮತ್ತು ಸುಂಕಗಳ ಏಕರೂಪತೆ ಮತ್ತು ಮುಕ್ತ ಮಾರುಕಟ್ಟೆ ವ್ಯವಸ್ಥೆಗಳ ಗುರಿ ಹೊಂದಿದ ಈ ಕ್ರಮವನ್ನು ೧೯೮೫ರಲ್ಲಿ ಜಾರಿಗೆ ತರಲಾಯಿತು. ವಾಣಿಜ್ಯ ವಹಿವಾಟುಗಳಿಗೆ ಮಾತ್ರ ಸೀಮಿತವಾಗಿದ್ದ ಈ ವ್ಯವಸ್ಥೆಯ ಕಾರಣ, ಆರ್ಥಿಕ ಚಟುವಟಿಕೆಗಳು ಗರಿಗೆದರಿ, ಯುರೋಪಿಯನ್ ರಾಷ್ಟ್ರಗಳ ಅಭಿವೃದ್ಧಿಗೆ ನೆರವಾಯಿತು. ಇದರ ಹಿನ್ನೆಲೆಯಲ್ಲಿ ಎಲ್ಲಾ ಯುರೋಪಿಯನ್ ರಾಷ್ಟ್ರಗಳೂ ಒಂದೇ ಚಲಾವಣೆಯ ನಾಣ್ಯ ಮತ್ತು ತೆರಿಗೆ ನೀತಿ ಹೊಂದುವ ಚರ್ಚೆಗಳು ಶುರುವಾದವು. ಮಾರ್ಗರೇಟ್ ಥ್ಯಾಚರ್, ಈ ಯೋಚನೆಗಳಿಗೆ ವಿರೊಧ ವ್ಯಕ್ತಪಡಿಸಿದರು. ೧೯೯೦ರಲ್ಲಿ ಬ್ರಿಟಿಷ್ ಪೌಂಡ್ ಅನ್ನು ಜರ್ಮನಿಯ ಡಾಯ್ಷೆ ಮಾರ್ಕ್ ನ ಮೌಲ್ಯಕ್ಕೆ ಅನುಗುಣವಾಗಿ ಲೆಕ್ಕ ಹಾಕುವ ಯುರೋಪಿಯನ್ ಎಕ್ಸ್ ಚೇಂಜ್ ಪದ್ಧತಿಯನ್ನು ಜಾರಿಗೆ ತರಲಾಯಿತು.

ವಿರೋಧ
೧೯೯೨ರ ಸೆಪ್ಟೆಂಬರ್ ನಲ್ಲಿ ಪೌಂಡ್ ಮತ್ತು ಡಾಯ್ಷೆ ಮಾರ್ಕ್ ನ ಮೌಲ್ಯದಲ್ಲಿ ಏರಿಳಿತಗಳು ಉಂಟಾಗಿ, ಪೌಂಡ್ ಮೌಲ್ಯ ಬಹಳವಾಗಿ ಇಳಿಯಿತು.  ಯೂರೋ ಕರೆನ್ಸಿ ಮತ್ತು ಯುರೋಪಿಯನ್ ಆರ್ಥಿಕ ಸಮುದಾಯದಿಂದ ಹೊರಬರುವ ಪ್ರಸ್ತಾವವು ಮಂಚೂಣಿಗೆ ಬಂತು. 

೨೦೧೬ರಲ್ಲಿ ಇದರ ಬಗ್ಗೆ ಮತಸಮೀಕ್ಷೆ ನಡೆದು, ಬ್ರಿಟನ್ ಮಾರ್ಚ್ ೨೯ ೨೦೧೯ರಂದು ಹೊರಬರುವುದಾಗಿ ನಿರ್ಧಾರವಾಯಿತು.

ಉಲ್ಲೇಖಗಳು

ಯುರೋಪಿನ ಒಕ್ಕೂಟ
ಅನು ಪ್ರಭಾಕರ್

ಅನು ಪ್ರಭಾಕರ್ ಪ್ರಮುಖವಾಗಿ ಕನ್ನಡ ಚಲನಚಿತ್ರಗಳಲ್ಲಿ ನಟಿಸಿರುವ ನಟಿ.

ಆರಂಭಿಕ ಜೀವನ
ಅನು ಪ್ರಭಾಕರ್ ಅವರು ನವೆಂಬರ್ ೯,೧೯೮೦ರಂದು ಬೆಂಗಳೂರಿನಲ್ಲಿ ಜನಿಸಿದರು.ಇವರ ತಂದೆ ಎಂ.ವಿ.ಪ್ರಭಾಕರ್ ಅವರು ಭಾರತ್ ಹೆವಿ ಎಲೆಕ್ಟ್ರಿಕಲ್ಸ್ನಲ್ಲಿ ಉದ್ಯೋಗಿಯಾಗಿದ್ದಾರೆ.ಇವರ ತಾಯಿ ಗಾಯತ್ರಿ ಅವರು ಡಬ್ಬಿಂಗ್ ಕಲಾವಿದೆ ಮತ್ತು ನಟಿಯಾಗಿದ್ದಾರೆ.ಇವರ ಸಹೋದರನ ಹೆಸರು ವಿಕ್ರಮ್.ಅನು ಅವರು ಬೆಂಗಳೂರಿನ ಉಪನಗರವಾದ ಮಲ್ಲೇಶ್ವರಂನಲ್ಲಿ ಬೆಳೆದರು.ಅಲ್ಲಿ ಅವರು ನಿರ್ಮಲಾ ರಾಣಿ ಹೈಸ್ಕೂಲ್ನಲ್ಲಿ ಶಿಕ್ಷಣ ಪಡೆದರು.ಆ ಸಮಯದಲ್ಲಿ ಅವರು ಕನ್ನಡ ಚಲನಚಿತ್ರಗಳಾದ ಚಪಲ ಚೆನ್ನಿಗರಾಯ(೧೯೯೦),ಶಾಂತಿ ಕ್ರಾಂತಿ(೧೯೯೧) ಮತ್ತು ಇಂಗ್ಲಿಷ್ ಚಲನಚಿತ್ರ ಮಿಸ್ಟರೀಸ್ ಆಫ್ ದಿ ಡಾರ್ಕ್ ಜಂಗಲ್(೧೯೯೦)ಎಂಬ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು.ನಂತರ ಇವರು ಕರ್ನಾಟಕ ವಿಶ್ವವಿದ್ಯಾಲಯದ ಸಮಾಜಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಮುಂದುವರೆಸಿದರು.

ವೃತ್ತಿ ಜೀವನ
ಅನು ಅವರು ೧೯೯೯ರಲ್ಲಿ ಹೃದಯ ಹೃದಯಾ ಎಂಬ ಚಲನಚಿತ್ರದಲ್ಲಿ ಶಿವರಾಜ್ ಕುಮಾರ್ ಅವರೊಂದಿಗೆ ನಟಿಸಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದರು.ಇವರು ಸೂರಪ್ಪ,ಜಮೀನ್ದಾರ್ರು,ಹೃದಯವಂತ,ಸಾಹುಕಾರ,ವರ್ಷ ಎಂಬ ಚಲನಚಿತ್ರಗಳಲ್ಲಿ ವಿಷ್ಣುವರ್ಧನ್ ಅವರೊದಿಗೆ ಅಭಿನಯಿಸಿದರು.ಇವರು ಕೆಲವು ತಮಿಳು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.ನಂತರ ೧೨ನೆಯ ಶತಮಾನದ ಕನ್ನಡ ಕವಿ ಅಕ್ಕಮಹಾದೇವಿಯ ಜೀವನವನ್ನು ಆಧರಿಸಿದ ಚಲನಚಿತ್ರದಲ್ಲಿ ಅನು ಅವರು ದ್ವಿಪಾತ್ರ ಪಾತ್ರವನ್ನು ವಹಿಸುತ್ತಾರೆ.

ವೈಯಕ್ತಿಕ ಜೀವನ
ಅನು ಅವರು ಮಾರ್ಚ್ ೨೦೦೨ರಲ್ಲಿ ನಟಿ ಜಯಂತಿ ಅವರ ಪುತ್ರ ಕೃಷ್ಣಕುಮಾರ್ ಅವರನ್ನು ವಿವಾಹವಾದರು.ಇವರ ನಡುವೆ ಭಿನ್ನಾಭಿಪ್ರಾಯಗಳನ್ನು ಉದಾಹರಿಸಿ, ಅನು ಅವರು ಜನವರಿ ೨೦೧೪ರಲ್ಲಿ ವಿಚ್ಛೇದನ ಪಡೆದರು.ನಂತರ ಏಪ್ರಿಲ್ ೨೦೧೬ರಲ್ಲಿ ನಟ ರಘು ಮುಖರ್ಜಿ ಅವರನ್ನು ವಿವಾಹವಾದರು.ಅವರಿಗೆ ನಂದನ ಎಂಬ ಪುತ್ರಿ ಇದ್ದಾರೆ.

ಪ್ರಶಸ್ತಿಗಳು
ಅನು ಅವರ ವಿವಿಧ ಚಿತ್ರಗಳ ಅಭಿನಯಕ್ಕಾಗಿ ಬೆಂಗಳೂರಿನ ಕೊಳದ ಮಠವು 'ಅಭಿನಯ ಸರಸ್ವತಿ' ಎಂಬ ಪ್ರಶಸ್ತಿನ್ನು ನೀಡಿ ಗೌರವಿಸಲಾಯಿತು.'ಕನ್ನಡ ರಾಜ್ಯ ಸರ್ಕಾರದ ಅತ್ಯುತ್ತಮ ನಟಿ ಪ್ರಶಸ್ತಿ ೨೦೦೦-೦೧' ಮತ್ತು 'ಸಿನೆಮಾ ಎಕ್ಸ್ ಪ್ರೆಸ್ ಅತ್ಯುತ್ತಮ ನಟಿ' ಮುಂತಾದ ಪ್ರಶಸ್ತಿಗಳನ್ನು ಇವರು ಗೆದ್ದಿದ್ದಾರೆ.

ಚಲನಚಿತ್ರಗಳ ಪಟ್ಟಿ

ಚಲನಚಿತ್ರಗಳು

ಕಿರುತೆರೆ ಕಾರ್ಯಕ್ರಮಗಳು
ಬಾಳೆ ಬಂಗಾರ
ಹೋಮ್ ಮಿನಿಸ್ಟರ್
ಶ್ರೀಮತಿ ಕರ್ನಾಟಕ
ಮಂಜು ಮುಸುಕಿದ ಹಾದಿ
ನೂರು ದಿನಗಳು
ತ್ರಿವೇಣಿ ಸಂಗಮ

ಉಲ್ಲೇಖಗಳು 

ಭಾರತೀಯ ಚಲನಚಿತ್ರ ನಟಿಯರು
ಜೀವಂತ ವ್ಯಕ್ತಿಗಳು
ತೆಲುಗು ಚಲನಚಿತ್ರ ನಟಿಯರು
ನಟಿಯರು
ಕನ್ನಡ ಸಿನೆಮಾ
ಚಿತ್ರರಂಗ
ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಶ್ರದ್ಧಾ ಕಪೂರ್

ಶ್ರದ್ದಾ ಕಪೂರ್ (ಜನನ ೩ ಮಾರ್ಚ್ ೧೯೮೭) ಹಿಂದಿ ಚಲನಚಿತ್ರಗಳಲ್ಲಿ ಕೆಲಸ ಮಾಡುವ ಭಾರತೀಯ ನಟಿ ಮತ್ತು ಗಾಯಕಿ . ಇವರು ನಟ ಶಕ್ತಿ ಕಪೂರ್ ರವರ ಪುತ್ರಿ .    ೨೦೧೦ ರ ತೀನ್ ಪತ್ತಿ ಎಂಬ ಸಿನಿಮಾದಿಂದ  ಇವರು ತನ್ನ ವೃತ್ತಿಜೀವನಕ್ಕೆ ಪಾದಾರ್ಪಣೆ ಮಾಡಿದರು . ಹಾಗೂ ೨೦೧೧ ರ ಲವ್ ಕಾ ದಿ ಎಂಡ್ ಸಿನಿಮಾದಲ್ಲಿ ಪ್ರಮುಖ ಪಾತ್ರವನ್ನು ವಹಿಸಿ ನಟಿಸಿದ್ದಾರೆ.
೨೦೧೩ ರ ಆಶಿಕಿ ೨ ಎಂಬ ಸಿನಿಮಾದಲ್ಲಿ ಅವರ ಯಶಸ್ಸನ್ನು ಗುರುತಿಸಿ ಫಿಲ್ಮಫೇರ್ ಅವಾರ್ಡ್ - ಅತ್ಯುತ್ತಮ ನಟಿ ಪ್ರಶಸ್ತಿಗೆ ನಾಮನಿರ್ದೇಶನವನ್ನು ಪಡೆದರು. ನಂತರದ ವರ್ಷದಲ್ಲಿ ವಿಲಿಯಂ ಷೇಕ್ಸ್‌ಪಿಯರ್ನ ಹ್ಯಾಮ್ಲೆಟ್ ನಾಟಕವನ್ನು ರೂಪಾಂತರಿಸಿದ ವಿಶಾಲ್ ಭಾರದ್ವಾಜ್ ರವರ ಹೈದರ್ ಎಂಬ ಸಿನಿಮಾದಲ್ಲಿ ಒಫೇಲಿಯಾ ವನ್ನು ಆಧಾರಿಸಿ ಅಭಿನಯಿಸಿದ್ದಾರೆ. ಹಾಗೂ ೨೦೧೪ ರ ಏಕ್ ವಿಲನ್ ಸಿನಿಮಾ, ೨೦೧೫ ರ ಎಬಿಸಿಡಿ ೨ ಸಿನಿಮಾ, ೨೦೧೬ ರ ಬಾಘಿ ಸಿನಿಮಾ , ೨೦೧೮ ರ (ಕಾಮಿಡಿ-ಹಾರರ್) ಸ್ತ್ರೀ ಸಿನಿಮಾದಲ್ಲಿ ನಟಿಸುವುದರ ಮೂಲಕ ಇವರು ಪ್ರಸಿದ್ಧಿಯನ್ನು ಪಡೆದಿದ್ದಾರೆ. 
ಚಲನಚಿತ್ರಗಳಲ್ಲಿ ಅಭಿನಯಿಸುವುದರ ಜೊತೆಗೆ ಇವರು ಹಲವಾರು ಚಿತ್ರಗೀತೆಗಳನ್ನು ಹಾಡಿದ್ದಾರೆ .

ಜನನ
ಶ್ರದ್ದಾ ಕಪೂರ್ ರವರು ೩ ಮಾರ್ಚ್ ೧೯೮೭ ರಂದು ಮಹಾರಾಷ್ಟ್ರದ ಮೋಬೈ ನಲ್ಲಿ ಜನಿಸಿದರು. ಅವರ ತಂದೆ ಶಕ್ತಿ ಕಪೂರ್ ರವರೊಬ್ಬ ಬಾಲಿವುಡ್ ನಟ.

ಆರಂಭಿಕ ಜೀವನ , ಶಿಕ್ಷಣ
ಇವರ ತಂದೆಯ ಕಡೆಯಿಂದ, ಶ್ರದ್ದಾ ಪಂಜಾಬಿ ಮೂಲದವರು ಮತ್ತು ತಾಯಿಯ ಕಡೆಯಿಂದ,ಇವರು ಮರಾಠಿ ಮತ್ತು ಕೊಂಕಣಿ ಸಂತತಿಯವರು. ದಿ ಹಿಂದೂಸ್ತಾನ್ ಟೈಮ್ಸ್ ಗೆ ನೀಡಿದ ಸಂದರ್ಶನದಲ್ಲಿ, ಶ್ರದ್ದಾ ತನ್ನ ತಾಯಿಯ ಸಂಬಂಧಿಕರು ಮಹಾರಾಷ್ಟ್ರದಲ್ಲಿ ವಾಸಿಸುತ್ತಿದ್ದಂತೆ ಮರಾಠಿ ಮೂಲದವರಾಗಿ ಬೆಳೆದಿದ್ದಾರೆ ಎಂದು ಬಹಿರಂಗಪಡಿಸಿದರು.
ಕಪೂರ್ ರವರ ಕುಟುಂಬ ಸದಸ್ಯರಲ್ಲಿ ಅವರ ತಂದೆ ಶಕ್ತಿ ಕಪೂರ್ ಮತ್ತು ತಾಯಿ ಶಿವಾಂಗಿ ಕಪೂರ್, ಅವರ ಹಿರಿಯ ಸಹೋದರ ಸಿದ್ದಾಂತ್ ಕಪೂರ್, ಅವರ ಇಬ್ಬರು ಅತ್ತೆ ಪದ್ಮಿನಿ ಕೊಲ್ಹಾಪುರೆ ಮತ್ತು ತೇಜಸ್ವಿನಿ ಕೊಲ್ಹಾಪುರೆ ಎಲ್ಲರೂ ಭಾರತೀಯ ಚಿತ್ರರಂಗದ ನಟರು. ಲತಾ ಮಂಗೇಶ್ಕರ್, ಆಶಾ ಭೋಂಸ್ಲೆ, ಮೀನಾ ಖಾದಿಕರ್, ಉಷಾ ಮಂಗೇಶ್ಕರ್ ಮತ್ತು ಹೃದಯನಾಥ್ ಮಂಗೇಶ್ಕರ್ ಇವರೆಲ್ಲರಿಗೂ ಶ್ರದ್ದಾ ಸಂಬಂಧದಲ್ಲಿ ಸೋದರ ಸೊಸೆಯಾಗುತ್ತಾಳೆ .
ನಟರ ಕುಟುಂಬದಿಂದ ಬಂದ ಶ್ರದ್ದಾ ಚಿಕ್ಕ ವಯಸ್ಸಿನಿಂದಲೂ ನಟಿಯಾಗಲು ಬಯಸಿದ್ದರು. ಇವರು ಬಾಲ್ಯದಲ್ಲಿ ತನ್ನ ತಂದೆಯೊಂದಿಗೆ ವಿವಿಧ ಶೂಟಿಂಗ್ ಸ್ಥಳಗಳಿಗೆ ಭೇಟಿ ನೀಡುತ್ತಿದ್ದರು. 
ಕಪೂರ್ ರವರು ಜಮ್ನಾಬಾಯಿ ನರ್ಸೀ ಶಾಲೆಯಲ್ಲಿ ತನ್ನ ವಿದ್ಯಾಭ್ಯಾಸವನ್ನು ಪಡೆದರು ಮತ್ತು ೧೫ ನೇ ವಯಸ್ಸಿನಲ್ಲಿ ಅವರು ಅಮೇರಿಕನ್ ಸ್ಕೂಲ್ ಆಫ್ ಬಾಂಬೆ ಗೆ ಸ್ಥಳಾಂತರಗೊಂಡರು. ನಂತರ ಇವರು ಬಾಸ್ಟನ್ ವಿಶ್ವವಿದ್ಯಾನಿಲಯದಲ್ಲಿ ಮನೋವಿಜ್ಞಾನದಲ್ಲಿ ತನ್ನ ವಿದ್ಯಾಭ್ಯಾಸವನ್ನು ಮುಂದುವರೆಸಿದರು. ಶ್ರದ್ದಾ ಕಪೂರ್ ರವರ ೧೬ ನೇ ವಯಸ್ಸಿನಲ್ಲಿದ್ದಾಗಲೇ ಅವರ ಶಾಲಾ ಪ್ರದರ್ಶನಗಳನ್ನು ನೋಡಿದ ಸಲ್ಮಾನ್ ಖಾನ್ ರವರು ಅವರನ್ನು ಸಿನಿಮಾದಲ್ಲಿ ನಟಿಸಲು ಕರೆದಿದ್ದರು. ಆದರೆ ಮನಶ್ಶಾಸ್ತ್ರಜ್ಞೆ ಆಗಲು ಬಯಸಿದ ಇವರು ಆ ಪ್ರಸ್ತಾಪವನ್ನು ನಿರಾಕರಿಸಿದ್ದರು. ತನ್ನ ಅಜ್ಜ ಮತ್ತು ಅಮ್ಮ ಶಾಸ್ತ್ರೀಯ ಸಂಗೀತಗಾರರು ಆಗಿದ್ದರಿಂದ ಶ್ರದ್ದಾ ರವರು ಗಾಯನದಲ್ಲಿ ಬಾಲ್ಯದಿಂದಲೇ ತರಬೇತಿಯನ್ನು ಪಡೆದಿದ್ದರು.

ಫಿಲ್ಮೋಗ್ರಾಫಿ

ಡಿಸ್ಕೋಗ್ರಾಫಿ

ನಾಮನಿರ್ದೇಶನ ಮತ್ತು ಪ್ರಶಸ್ತಿಗಳು

ಗ್ಯಾಲರಿ

ಉಲ್ಲೇಖಗಳು

ನಟಿಯರು
ಭಾರತೀಯ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಹಿಂದಿ ಚಲನಚಿತ್ರ ನಟಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಸ್ಪರ್ಧೆ

ಕನಿಷ್ಠಪಕ್ಷ ಎರಡು ಪಕ್ಷಗಳು ಹಂಚಿಕೊಳ್ಳಲಾಗದಂಥ ಗುರಿಗಾಗಿ ಸೆಣಸಾಡಿದಾಗ ಸ್ಪರ್ಧೆ ಉಂಟಾಗುತ್ತದೆ: ಇದರಲ್ಲಿ ಒಬ್ಬರ ಲಾಭವು ಮತ್ತೊಬ್ಬರ ಹಾನಿಯಾಗಿರುತ್ತದೆ (ಶೂನ್ಯ ಫಲದ ಆಟವು ಇದರ ಒಂದು ಉದಾಹರಣೆಯಾಗಿದೆ).

ಇದು, ಸಾಮಾನ್ಯವಾಗಿ ಗುಂಪು ಅಥವಾ ಸಾಮಾಜಿಕ ಸ್ಥಾನಮಾನ, ನಾಯಕತ್ವ, ಲಾಭ ಮತ್ತು ಮಾನ್ಯತೆಗಾಗಿ (ಪ್ರಶಸ್ತಿಗಳು, ಸರಕುಗಳು, ಸಂಗಾತಿಗಳು, ಪ್ರತಿಷ್ಠೆ, ಗಣ್ಯಸ್ಥಾನ, ದುರ್ಲಭ ಸಂಪನ್ಮೂಲಗಳು, ಅಥವಾ ಒಂದು ಪ್ರದೇಶ) ಎರಡು ಅಥವಾ ಹೆಚ್ಚು ಪಕ್ಷಗಳ ನಡುವಿನ ಪೈಪೋಟಿಯಾಗಿರುತ್ತದೆ. ಪಕ್ಷಗಳ ಉದಾಹರಣೆಗಳೆಂದರೆ ಪ್ರಾಣಿಗಳು, ಜೀವಿಗಳು, ಆರ್ಥಿಕ ಗುಂಪುಗಳು, ವ್ಯಕ್ತಿಗಳು, ಸಾಮಾಜಿಕ ಗುಂಪುಗಳು, ಇತ್ಯಾದಿ.

ಪ್ರಕೃತಿಯಲ್ಲಿ, ಒಂದೇ ಪರಿಸರದಲ್ಲಿ ಜೊತೆಯಾಗಿರುವ ಜೀವಿಗಳ ನಡುವೆ ಸ್ಪರ್ಧೆ ಉಂಟಾಗುತ್ತದೆ. ಪ್ರಾಣಿಗಳು ನೀರಿನ ಪೂರೈಕೆ, ಆಹಾರ, ಸಂಗಾತಿಗಳು, ಮತ್ತು ಇತರ ಜೈವಿಕ ಸಂಪನ್ಮೂಲಗಳಿಗಾಗಿ ಸ್ಪರ್ಧಿಸುತ್ತವೆ. ಮಾನವರು ಸಾಮಾನ್ಯವಾಗಿ ಆಹಾರ ಮತ್ತು ಸಂಗಾತಿಗಳಿಗಾಗಿ ಸ್ಪರ್ಧಿಸುತ್ತಾರೆ. ಆದರೆ ಈ ಅಗತ್ಯಗಳು ಈಡೇರಿದಾಗ ಹಲವುವೇಳೆ ಐಶ್ವರ್ಯ, ಅಧಿಕಾರ, ಪ್ರತಿಷ್ಠೆ, ಮತ್ತು ಪ್ರಸಿದ್ಧಿಯ ಬೆನ್ನಟ್ಟುವಿಕೆಯ ಸಂಬಂಧ ಆಳವಾದ ಪೈಪೋಟಿಗಳು ಉದ್ಭವಿಸುತ್ತವೆ.

ಉಲ್ಲೇಖಗಳು 

ಸಾಮಾಜಿಕ ಪರಿಕಲ್ಪನೆಗಳು
Pages with unreviewed translations
ಗದೆ

ಗದೆಯು ಭಾರತೀಯ ಉಪಖಂಡದ ಒಂದು ದೊಣ್ಣೆ ಅಥವಾ ಮೊಂಡಾಗಿರುವ ದಂಡ. ಕಟ್ಟಿಗೆ ಅಥವಾ ಲೋಹದಿಂದ ತಯಾರಾಗುವ ಇದು, ಮೂಲಭೂತವಾಗಿ ಒಂದು ಹಿಡಿಕೆಯ ಮೇಲೆ ಕೂಡಿಸಲಾದ ಗೋಳಾಕಾರದ ಶಿರವನ್ನು ಹೊಂದಿದ್ದು, ಮೇಲಕ್ಕೆ ಮೇಕನ್ನು ಹೊಂದಿರುತ್ತದೆ. ಭಾರತದ ಹೊರಗೆ, ಗದೆಯನ್ನು ಆಗ್ನೇಯ ಏಷ್ಯಾದಲ್ಲಿ ಕೂಡ ಅಳವಡಿಸಿಕೊಳ್ಳಲಾಯಿತು. ಇಲ್ಲಿ ಈಗಲೂ ಇದನ್ನು ಸಿಲ್ಲಟ್‍ನಲ್ಲಿ ಬಳಸಲಾಗುತ್ತದೆ.

ಗದೆಯು ಹಿಂದೂ ದೇವತೆಯಾದ ಹನುಮಂತನ ಮುಖ್ಯ ಆಯುಧವಾಗಿದೆ. ತನ್ನ ಶಕ್ತಿಗೆ ಪರಿಚಿತನಾಗಿರುವ ಹನುಮಂತನನ್ನು ಭಾರತೀಯ ಉಪಖಂಡ ಮತ್ತು ಆಗ್ನೇಯ ಏಷ್ಯಾದಲ್ಲಿ ಸಾಂಪ್ರದಾಯಿಕವಾಗಿ ಕುಸ್ತಿಪಟುಗಳು ಆರಾಧಿಸುತ್ತಾರೆ. ವಿಷ್ಣು ಕೂಡ ತನ್ನ ನಾಲ್ಕು ಕೈಗಳ ಪೈಕಿ ಒಂದರಲ್ಲಿ ಕೌಮೋದಕಿ ಎಂಬ ಗದೆಯನ್ನು ಹೊರುತ್ತಾನೆ. ಮಹಾಭಾರತ ಮಹಾಕಾವ್ಯದಲ್ಲಿ, ಭೀಮಸೇನ, ದುರ್ಯೋಧನ, ಜರಾಸಂಧ ಮತ್ತು ಇತರ ಯೋಧರು ಗದಾನಿಪುಣರು ಎಂದು ಹೇಳಲಾಗಿದೆ.
ಭಾರತದ ಆಯುಧಗಳು
ಆಯುಧಗಳು
ಯುನಾನಿ ವೈದ್ಯ ಪದ್ಧತಿ

ಯುನಾನಿ ವೈದ್ಯ ಪದ್ಧತಿಯು ಒಂದು ಪುರಾತನ ಪದ್ಧತಿ. ಯುನಾನಿ ವೈದ್ಯ ಪದ್ಧತಿ ಉಗಮಿಸಿದುದು ಪುರಾತನ ಗ್ರೀಸಿನಲ್ಲಿ. ಈ ಪದ್ಧತಿಯ ಮೊದಲ ವೈದ್ಯರು ಭಾರತೀಯರು, ಚೀನೀಯರು, ಬ್ಯಾಬಿಲೋನಿಯನ್ನರು, ಈಜಿಪ್ಷಿಯನ್ನರು ಹಾಗೂ ಗ್ರೀಕರಾಗಿದ್ದರೆಂದು ದಾಖಲೆಗಳಿಂದ ತಿಳಿದುಬರುತ್ತದೆ.

ಮುಸ್ಲಿಮರ ಆಳ್ವಿಕೆಯ ಕಾಲದಲ್ಲಿ ಯುನಾನಿ ವೈದ್ಯಪದ್ಧತಿಯಲ್ಲಿ ಎರಡು ಮುಖ್ಯ ವಿಭಾಗಗಳಿದ್ದವು. ಪೌರ್ವಾತ್ಯ ಮತ್ತು ಪಾಶ್ಚಾತ್ಯ. ಪೌರ್ವಾತ್ಯ ಪದ್ಧತಿಗೆ ಬಾಗ್ದಾದ್ ಮತ್ತು ಪಾಶ್ಚಾತ್ಯ ಪದ್ಧತಿಗೆ ಕಾರ್ಡೋವ ವಿಧಾನಕೆಂದ್ರಗಳಾಗಿದ್ದವು. ಆವಿಸೆನ್ನ ಹಾಗೂ ರೆಹಾಜಿನ್‍ರು ಪೌರ್ವಾತ್ಯ ಪದ್ಧತಿಯ ಹಾಗೂ ಅಬುಲ್ ಕಾಸಿಸ್ ಮತ್ತು ಅಬುಲ್ ಖಾಸಿಮ್ ಅಲ್ ಜುಹ್ರಾಸಿ ಪಾಶ್ಚಾತ್ಯ ಪದ್ಧತಿಯ ಪ್ರಮುಖರು. ಅವಿಸೆನ್ನ 'ಮೆಟಿಯಾ ಮೆಡಿಕ ಗ್ರಂಥ ರಚಿಸಿದ. ಹೀಗೆ ಅಭಿವೃದ್ಧಿಗೊಂಡ ಗ್ರೀಕ್ ವೈದ್ಯಪದ್ಧತಿಯೇ ಇಸ್ಲಾಮಿಕ್ ವೈದ್ಯಪದ್ಧತಿಯಾಗಿ ಖ್ಯಾತಿ ಪಡೆದು ಅರಬ್‍ದೇಶಗಳಲ್ಲಷ್ಟೇ ಅಲ್ಲ ಯೂರೋಪಿನಲ್ಲೂ ತುಂಬ ಪ್ರಚಾರದಲ್ಲಿತ್ತು.

ಯುನಾನಿ ವೈದ್ಯ ಪದ್ಧತಿಗೆ ರಸಧಾತು ಸಿದ್ಧಾಂತವೇ ಮೂಲಾಧಾರ. ಇವರ ಪ್ರಕಾರ ವಿಶ್ವವು ಸೂಕ್ಷ್ಮ ಹಾಗೂ ಸ್ಥೂಲ ಎಂಬ ಎರಡು ಬಗೆಯ ಪದಾರ್ಥಗಳಿಂದಾದುದು. ಸೂಕ್ಷ್ಮ ಪದಾರ್ಥಗಳು ಆತ್ಮ ಹಾಗೂ ಚೈತನ್ಯಕ್ಕೆ ಸಂಬಂಧಿಸಿದವು. ಸ್ಥೂಲ ಪದಾರ್ಥಗಳು ಘನ, ದ್ರವ ಮತ್ತು ಅನಿಲ. ಈ ಮೂರು ಸೇರಿ ಭೂಮಿ, ನೀರು ಹಾಗೂ ವಾತಾವರಣ ರಚಿಸಿವೆ. ಇವುಗಳ ಜೊತೆಗೆ ಅಗ್ನಿಯೂ ಸೇರಿ ಎಲ್ಲ ಖನಿಜ, ಸಸ್ಯ ಹಾಗೂ ಪ್ರಾಣಿಗಳ ವಿಕಸನಕ್ಕೆ ಕಾರಣವಾಗಿವೆ.

ಯುನಾನಿ ಪದ್ಧತಿಯಲ್ಲಿ ರೋಗನಿದಾನದಲ್ಲಿ ಮೂರು ಮುಖ್ಯಾಂಶಗಳಿವೆ. 1. ಗುಣಾತ್ಮಕ ಬದಲಾವಣೆಗಳು 2. ರಚನಿಕ ಬದಲಾವಣೆಗಳು 3. ಸಾರ್ವತ್ರಿಕ ಲಕ್ಷಣಗಳು. ರೋಗ ತಗುಲಿರುವ ಭಾಗಗಳನ್ನು ಸ್ಪರ್ಶಿಸಿ, ಕೊಬ್ಬಿನ ಅಂಶವನ್ನು ಅಳೆದು, ಕೂದಲಿನ ಬಣ್ಣ ಹಾಗೂ ದಪ್ಪವನ್ನು ಪರಿಶೀಲಿಸಿ, ಚರ್ಮದ ಬಣ್ಣ ಹಾಗೂ ವಾಸನೆಯನ್ನು ಅವಲೋಕಿಸಿ, ರಕ್ತ, ಬೆವರು, ಮೂತ್ರ, ಮಲಗಳ ಪರೀಕ್ಷೆ ನಡೆಸಿ ರೋಗನಿರ್ಧಾರ ಮಾಡಲಾಗುತ್ತದೆ. ನಿದ್ರೆಯಲ್ಲಿ ಮತ್ತು ಎಚ್ಚರವಾಗಿದ್ದಾಗ ರೋಗಿಯ ಮನೋಸ್ಥಿತಿಯನ್ನು ಗಮನಿಸಲಾಗುತ್ತದೆ. ಎಲ್ಲಕ್ಕೂ ಮೊದಲು ನಾಡಿ ನೋಡಿ ರೋಗದ ವಿಶಿಷ್ಟ ಸ್ವರೂಪವನ್ನು ಪತ್ತೆಹಚ್ಚಲಾಗುತ್ತದೆ.

ಈ ಪದ್ಧತಿಯ ರೋಗ ಚಿಕಿತ್ಸಾ ವಿಧಾನವನ್ನು "ಇಲಾಜ್-ಬೆ-ಜಿದಿಹಿ" ಎಂದು ಕರೆಯಲಾಗುತ್ತದೆ. ರೋಗಕ್ಕೆ ಅತ್ಯುಷ್ಣವು ಕಾರಣವಾಗಿದ್ದಲ್ಲಿ, ರೋಗಿಗೆ ತದ್ವಿರುದ್ದವಾದ ಆಹಾರ ಮತ್ತು ಔಷಧಿ ನೀಡಲಾಗುತ್ತದೆ. ಪುರಾತನ ಕಾಲದಲ್ಲಿ ಯುನಾನಿ ಪದ್ಧತಿಯಲ್ಲಿಯೂ ಶಸ್ತ್ರಕ್ರಿಯೆ ಬಳಕೆಯಲ್ಲಿದ್ದಿತು. ಅಬುಲ್ ಕಾಸಿನ್ ತನ್ನ ಗ್ರಂಥದಲ್ಲಿ ಮಿದುಳಿನ ಶಸ್ತ್ರಚಿಕಿತ್ಸೆ, ಅಂಗಚ್ಛೇದನ, ಸುಡುವ (ಚಿಟಿಕೆ ಹಾಕುವ) ವಿಧಾನಗಳ ಬಗೆಗೆ ಬರೆದಿದ್ದಾನೆ. ಆದರೆ ಈಗ ಈ ಪದ್ಧತಿಯಲ್ಲಿ ಶಸ್ತ್ರಚಿಕಿತ್ಸೆ ಬಹುಮಟ್ಟಿಗೆ ಇಲ್ಲವಾಗಿದೆ.

ವೈದ್ಯವಿದ್ಯೆಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಯಾಳಿ

ಯಾಳಿ ಶಬ್ದವನ್ನು ತಮಿಳಿನಿಂದ ಪಡೆಯಲಾಗಿದೆ. ಸಂಸ್ಕೃತದಲ್ಲಿ ವ್ಯಾಲ ಅಥವಾ ವಿದಳ ಎಂದು ಪರಿಚಿತವಾಗಿರುವ ಇದು ಅನೇಕ ದಕ್ಷಿಣ ಭಾರತೀಯ ದೇವಸ್ಥಾನಗಳಲ್ಲಿ ಕಂಡುಬರುವ ಒಂದು ಕಾಲ್ಪನಿಕ ಪ್ರಾಣಿ, ಹಲವುವೇಳೆ ಕಂಬಗಳ ಮೇಲೆ ಕೆತ್ತಲ್ಪಟ್ಟಿರುತ್ತದೆ. ಇದನ್ನು ಭಾಗಶಃ ಸಿಂಹ, ಭಾಗಶಃ ಆನೆ ಮತ್ತು ಭಾಗಶಃ ಕುದುರೆ, ಮತ್ತು ಹೋಲುವ ಆಕಾರಗಳಲ್ಲಿ ಚಿತ್ರಿಸಲಾಗಿರಬಹುದು. ಜೊತೆಗೆ, ಕೆಲವೊಮ್ಮೆ ಇದನ್ನು ಕೆಲವು ಪಕ್ಷಿಯಂತಹ ಲಕ್ಷಣಗಳಿರುವ ಭಾಗಶಃ ಸಿಂಹ ಮತ್ತು ಭಾಗಶಃ ಗೃಧ್ರಸಿಂಹವಾಗಿ ವರ್ಣಿಸಲಾಗಿದೆ.

ಯಾಳಿಗಳ ವರ್ಣನೆಗಳು ಮತ್ತು ಉಲ್ಲೇಖಗಳು ಬಹಳ ಹಳೆಯದಾಗಿದ್ದರೂ, ದಕ್ಷಿಣ ಭಾರತದ ಶಿಲ್ಪಕಲೆಯಲ್ಲಿ ೧೬ನೇ ಶತಮಾನದಲ್ಲಿ ಪ್ರಸಿದ್ಧವಾದವು. ಯಾಳಿಗಳು ಸಿಂಹ, ಹುಲಿ, ಅಥವಾ ಆನೆಗಿಂತ ಹೆಚ್ಚು ಬಲಶಾಲಿಯಾಗಿದ್ದವು ಎಂದು ನಂಬಲಾಗಿತ್ತು.

ಉಲ್ಲೇಖಗಳು 

 Dictionary of Hindu Lore and Legend () by Anna Dallapiccola

ಹಿಂದೂ ಕಾಲ್ಪನಿಕ ಪ್ರಾಣಿಗಳು
Pages with unreviewed translations
ವಿರೇಚಕ

ವಿರೇಚಕಗಳು, ಜುಲಾಬುಕಾರಿಗಳು, ಅಥವಾ ಭೇದಿಔಷಧಗಳು ಎಂದರೆ ಮಲವನ್ನು ಸಡಿಲುಮಾಡುವ ಮತ್ತು ಮಲವಿಸರ್ಜನೆಯನ್ನು ಹೆಚ್ಚಿಸುವ ವಸ್ತುಗಳು. ಮಲಬದ್ಧತೆಗೆ ಚಿಕಿತ್ಸೆ ನೀಡಲು ಮತ್ತು ಅದನ್ನು ತಡೆಯಲು ಇವನ್ನು ಬಳಸಲಾಗುತ್ತದೆ.

ಅವು ಹೇಗೆ ಕೆಲಸಮಾಡುತ್ತವೆ ಮತ್ತು ಅವುಗಳು ಹೊಂದಿರಬಹುದಾದ ಅಡ್ಡ ಪರಿಣಾಮಗಳನ್ನು ಅವಲಂಬಿಸಿ ವಿರೇಚಕಗಳು ಬದಲಾಗುತ್ತವೆ. ಗುದನಾಳದ ಮತ್ತು ಕರುಳಿನ ಪರೀಕ್ಷೆಗಳಿಗಾಗಿ ದೊಡ್ಡ ಕರುಳನ್ನು ಖಾಲಿಯಾಗಿಸಲು ಕೆಲವು ಉತ್ತೇಜಕ, ನಯವಾಗಿ ಚಲಿಸುವಂತೆ ಮಾಡುವ ಮತ್ತು ಲವಣಯುಕ್ತ ವಿರೇಚಕಗಳನ್ನು ಬಳಸಲಾಗುತ್ತದೆ. ಕೆಲವು ಸಂದರ್ಭಗಳಲ್ಲಿ ಎನಿಮಾವನ್ನು ಪೂರಕವಾಗಿ ಬಳಸಬಹುದು. ಸಾಕಷ್ಟು ಹೆಚ್ಚಿನ ಪ್ರಮಾಣದ ವಿರೇಚಕಗಳು ಅತಿಸಾರವನ್ನು ಉಂಟುಮಾಡಬಹುದು.

ಕೆಲವು ವಿರೇಚಕಗಳು ಒಂದಕ್ಕಿಂತ ಹೆಚ್ಚು ಸಕ್ರಿಯ ಘಟಕಾಂಶವನ್ನು ಸಂಯೋಜಿಸುತ್ತವೆ.

ವಿರೇಚಕಗಳನ್ನು ಬಾಯಿಯಿಂದ ಅಥವಾ ಗುದನಾಳದಿಂದ ಕೊಡಬಹುದು.

ಉಲ್ಲೇಖಗಳು 

ಜಠರ ಕರುಳು ವಿಜ್ಞಾನ
Pages with unreviewed translations
ಎರಿಕಾ ಫರ್ನಾಂಡಿಸ್

ಎರಿಕಾ ಜೆನ್ನಿಫರ್ ಫರ್ನಾಂಡಿಸ್ ಒಬ್ಬ ಭಾರತೀಯ ನಟಿ ಮತ್ತು ರೂಪದರ್ಶಿ. ಇವರು ತಮಿಳು, ತೆಲುಗು, ಕನ್ನಡ ಮತ್ತು ಹಿಂದಿ ಚಲನಚಿತ್ರಗಳಲ್ಲಿ ಗುರುತಿಸಿಕೊಂಡಿದ್ದಾರೆ. ಇವರು ಚಲನಚಿತ್ರಗಳಲ್ಲಿ ಕೆಲಸ ಮಾಡುವ ಮೊದಲು, ಫೆಮಿನಾ ಮಿಸ್ ಇಂಡಿಯಾ ೨೦೧೨ರ ಸೌಂದರ್ಯ ಸ್ಪರ್ಧೆಯಲ್ಲಿ ಭಾಗವಹಿಸಿದ್ದರು. ಕುಚ್ ರಂಗ್ ಪ್ಯಾರ್ ಕೆ ಐಸೆ ಭಿ ಎಂಬ ಧಾರವಾಹಿಯಲ್ಲಿ ಡಾ. ಸೋನಾಕ್ಷಿ ಬೋಸ್ ಪಾತ್ರಕ್ಕಾಗಿ ಅವರು ಹೆಸರುವಾಸಿಯಾಗಿದ್ದಾರೆ. ಪ್ರಸ್ತುತ ಇವರು ಸ್ಟಾರ್ ಪ್ಲಸ್ ನ 'ಕಾಸೌಟಿ ಜಿಂದಾಗಿ ಕೇ' ಧಾರವಾಹಿಯಲ್ಲಿ ಪ್ರೆರ್ನಾ ಶರ್ಮ ಪಾತ್ರವನ್ನು ನಿರ್ವಹಿಸುತ್ತಿದ್ದಾರೆ.

ಜನನ , ಆರಂಭಿಕ ಜೀವನ ಮತ್ತು ವಿದ್ಯಾಭ್ಯಾಸ
ಎರಿಕಾ ಫರ್ನಾಂಡಿಸ್ ರವರು ೭ ಮೇ ೧೯೯೩ ರಲ್ಲಿ ಮಂಗಳೂರಿನ ಒಂದು ಕೊಂಕಣಿ ಕುಟುಂಬದಲ್ಲಿ ಜನಿಸಿದರು. ಇವರ ತಂದೆ ರಾಲ್ಫ್ ಫರ್ನಾಂಡಿಸ್ ಮತ್ತು ತಾಯಿ ಲವಿನಾ ಫರ್ನಾಂಡಿಸ್. ನಂತರ ಮುಂಬೈನಲ್ಲಿ ಬೆಳೆದರು. ಎರಿಕಾಳ  ಕುಟುಂಬವು ಕ್ಯಾಥೊಲಿಕ್ನಲ್ಲಿ ನಂಬಿಕೆ ಹೊಂದಿದೆ. ಅವರು ಶಾಲಾ ಶಿಕ್ಷಣವನ್ನು ಕುರ್ಲಾದ ಹೋಲಿ ಕ್ರಾಸ್ ಹೈಸ್ಕೂಲಿನಲ್ಲಿ ಮಾಡಿದರು. ಸಿಯಾನ್ ನ ಎಸ್ಐಎಎಸ್ ಕಾಲೇಜಿನಿಂದ ತನ್ನ ಪದವಿ ಪೂರ್ವ ಶಿಕ್ಷಣವನ್ನು ಪೂರ್ಣಗೊಳಿಸಿದರು.

ವೃತ್ತಿಜೀವನ
೨೦೧೦ ರಿಂದ, ಫರ್ನಾಂಡಿಸ್ ಇತರ ಶೀರ್ಷಿಕೆಗಳಲ್ಲಿ ಪ್ಯಾಂಟಲೂನ್ಸ್ ಫೆಮಿನಾ ಮಿಸ್ ಮಹಾರಾಷ್ಟ್ರ ೨೦೧೧ ರಂತಹ ಸ್ಪರ್ಧೆಗಳಲ್ಲಿ ಭಾಗವಹಿಸಿದ್ದಾರೆ. ನಿರ್ದೇಶಕ ಕುಮಾರ್ ಅವರ ಪುತ್ರ ಸುಜಿವ್ ಅಭಿನಯದ ದ್ವಿಭಾಷಾ ಚಿತ್ರ ವಿರಾಟ್ಟು / ದೇಗಾದಲ್ಲಿ ಮುಖ್ಯ ಪಾತ್ರದಲ್ಲಿ ನಟಿಸಲು ಅವರು ಆಯ್ಕೆಯಾದರು.
ನಿರ್ದೇಶಕ ಸಸಿ ಅವರು ಮೀರಾ ಕಥಿರಾವನ್ ಅವರ ಕಚೇರಿಯಲ್ಲಿ ಅವರ ಚಿತ್ರಗಳನ್ನು ನೋಡಿದ್ದರು, ಅವರೊಂದಿಗೆ ಅವರು ಮತ್ತೊಂದು ಚಿತ್ರದ ಚಿತ್ರೀಕರಣದಲ್ಲಿದ್ದರು,ಅವರು ಅಯಂತು ಅಯಂತು ಅಯಂತು ಚಿತ್ರಕ್ಕಾಗಿ ನಟಿಸುತ್ತಿದ್ದರು. ಈ ಚಿತ್ರದಲ್ಲಿ ಸಸಿ ಅವರಿಗೆ ಸಾಫ್ಟ್‌ವೇರ್ ಎಂಜಿನಿಯರ್ ಪಾತ್ರವನ್ನು ಭರತ್ ಜೊತೆಗೆ ನೀಡಿದರು. ಅವರ ಇತರ ಚಿತ್ರಗಳ ವಿಳಂಬದಿಂದಾಗಿ, ಅವರ ಅಯಂತು ಅಯಂತು ಅಯಂತು ಚಿತ್ರಮೊದಲ ಬಿಡುಗಡೆಯಾಯಿತು. ೨೦೧೪ ರಲ್ಲಿ, ಅವರು ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ನಿನ್ನಿಂದಲೇ ಚಿತ್ರದೊಂದಿಗೆ ಪುನೀತ್ ರಾಜ್‌ಕುಮಾರ್ ಅವರೊಂದಿಗೆ ಕಾಣಿಸಿಕೊಂಡರು. ನಂತರ ನೀಲಾ ಮದ್ಹಬ್ ಪಾಂಡೆ ನಿರ್ದೇಶನದ  ಹಿಂದಿ ಚಿತ್ರ ಬಾಬ್ಲೂ ಹ್ಯಾಪಿ ಹೈ ಚಿತ್ರದಲ್ಲಿ ನಟಿಸಿದರು.  ಫೆಬ್ರವರಿ ೨೦೧೪ ರಲ್ಲಿ ವಿರಾಟ್ಟು ಅಂತಿಮವಾಗಿ ಬಿಡುಗಡೆ ಮಾಡಲಾಯಿತು. ಅದಾಗ್ಯೂ ಇದರ ತೆಲುಗು ಆವೃತ್ತಿಯನ್ನು ೨೦೧೪ ರ ಅಂತ್ಯಕ್ಕೆ ತಳ್ಳಲಾಯಿತು ಮತ್ತು ಗಾಳಿಪಟಂ ಅವರ ಮೊದಲ ತೆಲುಗು ಚಿತ್ರ ಬಿಡುಗಡೆಯಾಯಿತು.
೨೦೧೬ರಲ್ಲಿ, ಫರ್ನಾಂಡಿಸ್ ಸೋನಿ ಟಿವಿಯ ಕುಚ್ ರಂಗ್ ಪ್ಯಾರ್ ಕೆ ಏಸೆ ಭೀ ಮೂಲಕ ಕಿರುತೆರೆಗೆ ಪಾದಾರ್ಪಣೆ ಮಾಡಿದರು. ಅಲ್ಲಿ ಅವರು ಶಹೀರ್ ಶೇಖ್ ಎದುರು ಡಾ. ಸೋನಾಕ್ಷಿ ಬೋಸ್ ಪಾತ್ರದಲ್ಲಿ ನಟಿಸಿದ್ದಾರೆ. ಶೇಖ್ ಅವರೊಂದಿಗಿನ ಅವರ ಜೋಡಿ ಮೆಚ್ಚುಗೆಗೆ ಪಾತ್ರವಾಯಿತು.
ಪ್ರದರ್ಶನದಲ್ಲಿನ ಅಭಿನಯಕ್ಕಾಗಿ, ಅವರು ವರ್ಷದ ಮಹಿಳಾ ನಟನಿಗಾಗಿ ಏಷ್ಯನ್ ವೀಕ್ಷಕರ ದೂರದರ್ಶನ ಪ್ರಶಸ್ತಿ ಮತ್ತು ಅತ್ಯುತ್ತಮ ತೆರೆಯ ಜೋಡಿಯ ಪ್ರಶಸ್ತಿಗಾಗಿ ಲಯನ್ಸ್ ಚಿನ್ನದ ಪ್ರಶಸ್ತಿಯನ್ನು ಗೆದ್ದರು.
೨೦೧೮ ರಿಂದ, ಅವರು ಸ್ಟಾರ್ ಪ್ಲಸ್‌ನ ಕಸೌಟಿ ಜಿಂದಗೀ ಕೇ ಧಾರವಾಹಿಯಲ್ಲಿ ಪಾರ್ಥ್ ಸಮಂಥನ್ ಎದುರು ಪ್ರೇರಣಾ ಬಜಾಜ್ / ಪ್ರೇರಣಾ ಶರ್ಮಾ / ಪ್ರೇರಣಾ ಅನುರಾಗ್ ಬಸು ಪಾತ್ರವನ್ನು ನಿರ್ವಹಿಸುತ್ತಿದ್ದಾರೆ. ಅವರ ಅಭಿನಯಕ್ಕಾಗಿ;  ಹೆಚ್ಚು ಜನಪ್ರಿಯ ನಟಿಗಾಗಿ ಕಲಾಕರ್ ಪ್ರಶಸ್ತಿ, ಅತ್ಯುತ್ತಮ ತೆರೆಯ ಜೋಡಿ, ಭಾರತೀಯ ಟೆಲ್ಲಿ ಪ್ರಶಸ್ತಿ, ಅತ್ಯುತ್ತಮ ನಟ ಮಹಿಳಾ ವಿಮರ್ಶಕರಿಗಾಗಿ ಗೋಲ್ಡ್ ಪ್ರಶಸ್ತಿ ಮತ್ತು ವರ್ಷದ ಮಹಿಳಾ ನಟನಿಗಾಗಿ ಏಷ್ಯನ್ ವೀಕ್ಷಕರ ದೂರದರ್ಶನ ಪ್ರಶಸ್ತಿ ಪಡೆದರು.

ಫಿಲ್ಮೋಗ್ರಾಫಿ

ಚಲನಚಿತ್ರಗಳು

ದೂರದರ್ಶನ

ರಿಯಾಲಿಟಿ ಶೋ

ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು

ಉಲ್ಲೇಖಗಳು

Confirm ! Virat Kohli is going to be father, Anushka Sharma showed baby bomb

ನಟಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಅಶೋಕ್ ಎಮ್.ರಾಯಚೂರು

ಅಶೋಕ್ ಎಮ್.ರಾಯಚೂರು (೮ ಏಪ್ರಿಲ್ ೧೯೬೬) ರವರು ಇಂಡಿಯನ್ ಮೆಟೀರಿಯಲ್ಸ್ ವಿಜ್ಞಾನಿ , ನ್ಯಾನೊಟೆಕ್ನಾಲಜಿಸ್ಟ್ ಮತ್ತು ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ನ ಮೆಟೀರಿಯಲ್ಸ್ ಇಂಜಿನಿಯರಿಂಗ್ ವಿಭಾಗದ ಪ್ರಾಧ್ಯಾಪಕರಾಗಿದ್ದಾರೆ .   ಬಯೋಮೆಡಿಕಲ್ ಮತ್ತು ಪರಿಸರ ಅನ್ವಯಿಕೆ ಗಳಿಗಾಗಿ ನ್ಯಾನೋತಂತ್ರಜ್ಞಾನದ ಬಳಕೆಗೆ ಸಂಬಂಧಿಸಿದ ಅಧ್ಯಯನಗಳಿಗೆ ಇವರು ಹೆಸರುವಾಸಿಯಾಗಿದ್ದಾರೆ. ರಾಯಚೂರು ರವರು ಅಲೆಕ್ಸಾಂಡರ್ ವಾನ್ ಹಂಬೊಲ್ಟ್ ಫೆಲೋ ಮತ್ತು ಭಾರತದ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್ ನ ಜೀವಮಾನದ ಸದಸ್ಯರಾಗಿದ್ದಾರೆ.  ಭಾರತ ಸರ್ಕಾರದ ಜೈವಿಕ ತಂತ್ರಜ್ಞಾನ ಇಲಾಖೆಯು ಅವರಿಗೆ ಅವರ  ವೃತ್ತಿಜೀವನದ  ಅಭಿವೃದ್ಧಿಗೋಸ್ಕರ , ಭಾರತೀಯ ವಿಜ್ಞಾನ ಪುರಸ್ಕಾರಗಳಲ್ಲಿ ಅತ್ಯುನ್ನತ  ಪುರಸ್ಕಾರವಾದ  ನ್ಯಾಷನಲ್ ಬಯೋಸೈನ್ಸ್ ಅವಾರ್ಡ್ ಅನ್ನು ನೀಡಿ ಗೌರವಿಸಲಾಯಿತು.

ಜನನ , ಶಿಕ್ಷಣ ಮತ್ತು ವೃತ್ತಿಜೀವನ
ಅಶೋಕ್ ರವರು ೮  ಏಪ್ರಿಲ್ ೧೯೬೬ ರಂದು ಬೆಂಗಳೂರಿನಲ್ಲಿ ಜನಿಸಿದರು.
 
ಅಶೋಕ್ ರಾಯಚೂರ್ ರವರು,
 ಮಾಳವಿಯಾ ರೀಜನಲ್ ಇಂಜಿನಿಯರಿಂಗ್ ಕಾಲೇಜಿನಿಂದ ಎಂಜಿನಿಯರಿಂಗ್ ನಲ್ಲಿ ಪದವಿಯನ್ನು ಪಡೆದರು ಮತ್ತು ಕೆಂಟುಕಿ ವಿಶ್ವವಿದ್ಯಾಲಯದಲ್ಲಿ ತಮ್ಮ ಸ್ನಾತಕೋತ್ತರ ಅಧ್ಯಯನಕ್ಕಾಗಿ ಯುಎಸ್‌ಎ ಗೆ ತೆರಳಿದರು - ೧೯೯೦.
 ಯುಎಸ್‌ಎ , ಕೆಂಟುಕಿ ವಿಶ್ವವಿದ್ಯಾಲಯದಲ್ಲಿ ಅವರು ಎಮ್ಎಸ್ ಅನ್ನು ಗಳಿಸಿದರು - ೧೯೯೨.
 ತಮ್ಮ ಡಾಕ್ಟರೇಟ್ ಅಧ್ಯಯನವನ್ನು ನೆವಾಡಾದ ರೇನೋ ವಿಶ್ವವಿದ್ಯಾಲಯದಲ್ಲಿ ಪೂರ್ಣಗೊಳಿಸಿದರು ಮತ್ತು ಪಿಎಚ್ಡಿ ಪದವಿಯನ್ನು ಪಡೆದರು - ೧೯೯೬.
 ಭಾರತಕ್ಕೆ ಹಿಂದಿರುಗಿದ ನಂತರ ಅವರು ಇಂಜಿನಿಯರಿಂಗ್ ವಿಭಾಗದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ (ಐಐಎಸ್ಸಿ) ನಲ್ಲಿ ಕಾರ್ಯನಿರ್ವಹಿಸಿದರು - ೧೯೯೭.
 ಅವರು ೨೦೦೭ ರಿಂದ ೨೦೦೯ ರವರೆಗೆ ಮೆಟೀರಿಯಲ್ಸ್ ಸಂಶೋಧನಾ ಕೇಂದ್ರದ ಸಹಾಯಕ ಸಿಬ್ಬಂದಿಯಾಗಿ ಮತ್ತು ೨೦೦೬ ರಿಂದ ೨೦೧೧ ರವರೆಗೆ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ಕನ್ಸಲ್ಟೆನ್ಸಿ ಕೇಂದ್ರದ ಸಹಾಯಕ ಅಧ್ಯಕ್ಷರಾಗಿ ಕಾರ್ಯನಿರ್ವಹಿಸಿದರು.

ಲೀಗಸಿ
ಅಶೋಕ್ ರವರು ನ್ಯಾನೊತಂತ್ರಜ್ಞಾನದ ವಿವಿಧ ಬಯೋಮೆಡಿಕಲ್ ಮತ್ತು ಪರಿಸರೀಯ ಅನ್ವಯಿಕೆಗಳ ವಿಷಯದ ಮೇಲೆ ಸಂಶೋಧನಾ ಕಾರ್ಯವನ್ನು ಆರಂಭಿಸಿದರು. ಹಾಗೂ ಅವರು II ಎಸ್ಸಿ ವಿಜ್ಞಾನಿಗಳ ಗುಂಪನ್ನು ತಯಾರಿಸಿ ಜೀನ್ ಮತ್ತು ಡ್ರಗ್ ವಿತರಣೆಗಾಗಿ ಪಾಲಿಎಲೆಕ್ಟ್ರೊಲೈಟ್ ಕ್ಯಾಪ್ಸುಲ್ಗಳ ಅಭಿವೃದ್ಧಿಯಲ್ಲಿ  ಅವರನ್ನು ತೊಡಗಿಸಿಕೊಂಡಿದ್ದಾರೆ. ಅವರು ನ್ಯಾನೊಪಾರ್ಟಿಕಲ್ಸ್ ಅನ್ನು ಬಳಸಿಕೊಂಡು ನೀರನ್ನು ಸ್ವಚ್ಛಗೊಳಿಸುವ ಒಂದು ವೇಗವರ್ಧಕ ವಿಧಾನವನ್ನು ಅವರು ಅಭಿವೃದ್ಧಿಪಡಿಸಿದ್ದಾರೆ, ಇದು ಜೈವಿಕ ಮಾಲಿನ್ಯಕಾರಕಗಳನ್ನು ನೀರಿನಲ್ಲಿ ನಾಶಮಾಡುತ್ತದೆ. ಅವರ ಅಧ್ಯಯನಗಳು ಹಲವಾರು ಲೇಖನಗಳ ಮೂಲಕ ದಾಖಲಿಸಲ್ಪಟ್ಟವು ಮತ್ತು ವೈಜ್ಞಾನಿಕ ಲೇಖನಗಳ ಆನ್ಲೈನ್ ​​ರೆಪೊಸಿಟರಿಯು ಸಂಶೋಧನಾ ಗೇಟ್ ಅನ್ನು ೧೫೮ ರ ಪಟ್ಟಿಯಲ್ಲಿ ಪಟ್ಟಿಮಾಡಿದೆ.

ಪ್ರಶಸ್ತಿಗಳು
 ಬಯೊಟೆಕ್ನಾಲಜಿ ಇಲಾಖೆಯ ಬಯೋಟೆಕ್ ಪ್ರೊಸೆಸ್ ಡೆವಲಪ್ಮೆಂಟ್ ಅಂಡ್ ಕಮರ್ಷಿಯಲೈಸೇಷನ್ ಅವಾರ್ಡ್ - ೨೦೦೩.
 ಭಾರತ ಸರಕಾರದ ಉಕ್ಕು ಮತ್ತು ಗಣಿಗಳ , ರಾಷ್ಟ್ರೀಯ ಮೆಟೀರಿಯಲಿಸ್ಟ್ ದಿನ ಪ್ರಶಸ್ತಿ - ೨೦೦೩.
 ಭಾರತ ಸರ್ಕಾರದ ಜೈವಿಕ ತಂತ್ರಜ್ಞಾನ ಇಲಾಖೆಯು ಅವರಿಗೆ ಅವರ ವೃತ್ತಿಜೀವನದ ಅಭಿವೃದ್ಧಿಗೋಸ್ಕರ , ಭಾರತೀಯ ವಿಜ್ಞಾನ ಪುರಸ್ಕಾರಗಳಲ್ಲಿ ಅತ್ಯುನ್ನತ ಪುರಸ್ಕಾರವಾದ ನ್ಯಾಷನಲ್ ಬಯೋಸೈನ್ಸ್ ಅವಾರ್ಡ್ ಅನ್ನು ನೀಡಿ ಗೌರವಿಸಲಾಯಿತು - ೨೦೦೯.
 ಎಮ್.ಆರ್.ಎಸ್.ಐ. ಪದಕ - ೨೦೦೭.
 ಎಮ್.ಆರ್.ಎಸ್.ಐ. ಮತ್ತು ಐಸಿಎಸ್ಸಿ ಪ್ರಶಸ್ತಿ - ೨೦೧೮.

ಉಲ್ಲೇಖಗಳು

ವಿಜ್ಞಾನಿಗಳು
ಭಾರತೀಯ ವಿಜ್ಞಾನಿಗಳು
ಕರ್ನಾಟಕದ ವಿಜ್ಞಾನಿಗಳು
ಆಶಾ ನೇಗೀ

ಆಶಾ ನೇಗೀ ಯವರು ಭಾರತೀಯ ದೂರದರ್ಶನ ನಟಿ. ಅವರು 'ಪವಿತ್ರ ರಿಷ್ತಾ' ಧಾರವಾಹಿಯಲ್ಲಿ ಪೂರ್ವಿ, 'ಏಕ್ ಮುಟ್ಟಿ ಆಸ್ಮಾನ್' ನಲ್ಲಿ ಕಲ್ಪನಾ, 'ಕುಚ್ ತೊ ಹೇ ತೇರೆ ಮೇರೆ ದರ್ಮಿಯಾ' ನಲ್ಲಿ ಕೋಯಲ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ. ಆಶಾರವರು ೨೦೧೪ ರಲ್ಲಿ ತನ್ನ ಸಂಗಾತಿಯಾದ ರಿತ್ವಿಕ್ ಧನ್ಜನಿಯೊಂದಿಗೆ ಭಾರತೀಯ ನೃತ್ಯ ರಿಯಾಲಿಟಿ ಶೋ 'ನಚ್ ಬಲಿಯೇ-೬' ರನ್ನು ಗೆದ್ದಿದ್ದಾರೆ.

ಆರಂಭಿಕ ಜೀವನ
ಆಶಾ ನೇಗೀ ಯವರು ಆಗಸ್ಟ್ ೨೩, ೧೯೮೯ ರಲ್ಲಿ ಉತ್ತರಾಖಂಡದ ಡೆಹ್ರಾಡೂನ್ ನಲ್ಲಿ ಜನಿಸಿದರು. ೨೦೦೯ ರಲ್ಲಿ ಅವರು ಮಿಸ್ ಉತ್ತರಾಖಂಡ್ ಕಿರೀಟವನ್ನು ಮುಡಿಗೇರಿಸಿಕೊಂಡರು.

ವೃತ್ತಿ ಜೀವನ

೨೦೦೯ ರಲ್ಲಿ ತಮ್ಮ ಕಾಲೇಜು ದಿನಗಳಲ್ಲಿ ಮಿಸ್ ಉತ್ತರಾಖಂಡ್ ಬಿರುದನ್ನು ಪಡೆದ ನಂತರ ನೇಗೀಯವರು ತಮ್ಮ ವೃತ್ತಿ ಜೀವನವನ್ನು ರೂಪದರ್ಶಿಯಾಗಿ ಆರಂಭಿಸಿದರು. ಅವರು ವಿವಿಧ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು ಮತ್ತು ಅನೇಕ ಫೋಟೋ ಶೂಟ್ಗಳನ್ನು ಮಾಡಿದರು. ನಂತರ ಅವರು ೨೦೧೦ ರಲ್ಲಿ ಸ್ಟಾರ್ ಪ್ಲಸ್ ನ ಜನಪ್ರಿಯ ಶೋ 'ಸಪ್ನೋನ್ ಸೆ ಬರೇ ನೈನಾ' ದಲ್ಲಿ ಮಧುರಾ ಎಂಬ ಪಾತ್ರದಲ್ಲಿ ಅಭಿನಯಿಸಿದರು. ೨೦೧೧ ರಲ್ಲಿ ಆಶಾರವರು ಏಕ್ತಾ ಕಪೂರ್ ರವರ ಜನಪ್ರಿಯ ಮೆಗಾ ಶೋ 'ಬಡೇ ಅಚ್ಛೆ ಲಗ್ತೇ ಹೇಂ' ನಲ್ಲಿ ಪ್ರಮುಖ ಪಾತ್ರಧಾರರಾದ ರಾಮ್ ಕಪೂರ್ ರವರ ಸಹೋದರಿ ಯಾಗಿ ಅಭಿನಯಿಸಿದರು. ಈ ಶೋ ಅವರಿಗೆ ಒಂದು ಉತ್ತಮವಾದ ಅನುಭವವನ್ನು ತಂದುಕೊಟ್ಟಿದೆ ಮತ್ತು ಅದರಲ್ಲಿ ಪ್ರಮುಖ ಪಾತ್ರಧಾರಿಯಾದ ಸಾಕ್ಷಿ ತನ್ವರ್ ರವರನ್ನು ತಮ್ಮ ಸ್ಪೂರ್ತಿಯನ್ನಾಗಿ ಪರಿಗಣಿಸಿದ್ದಾರೆ. ೨೦೧೧ ರಲ್ಲಿ ಝೀ ಟಿವಿಯ ಪವಿತ್ರ ರಿಷ್ತಾ ದಲ್ಲಿ ಬುದ್ಧಿವಂತಿಕೆಯ, ಸುಂದರವಾದ ಮತ್ತು ನಿರ್ಣಾಯಕ ಹುಡುಗಿಯಾಗಿ, ಅರ್ಚನಾ ದೇಶ್ಮುಖ್ ಮಗಳಾದ ಪೂರ್ವಿ ದೇಶ್ಮುಖ್ ಎಂಬ ಪಾತ್ರವನ್ನು ವಹಿಸಿಕೊಂಡರು. ತೆರೆಯಲ್ಲಿ ಅವರ ಮತ್ತು ರಿತ್ವಿಕ್ ಧನ್ಜನಿಯವರ ಜೋಡಿಯನ್ನು ಅನೇಕ ಅಭಿಮಾನಿಗಳು ಇಷ್ಟಪಟ್ಟಿದ್ದಾರೆ. ರಿತ್ವಿಕ್ ಜೊತೆಯಲ್ಲಿ ಝೀ ರಿಷ್ತೇ ಅವಾರ್ಡ್ಸ್ ನಲ್ಲಿ ಜನಪ್ರಿಯ ನೆಚ್ಚಿನ ಜೋಡಿ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಅದಲ್ಲದೇ ಆಶಾರವರು ಫ್ರೆಶ್ ಫೇಸ್ ಫೀಮೇಲ್ ಪ್ರಶಸ್ತಿಯನ್ನೂ ಪಡೆದಿದ್ದಾರೆ. ನವೆಂಬರ್ ೨೦೧೩ ರಲ್ಲಿ, ಆಶಾ ನೇಗಿಯವರು ಜನಪ್ರಿಯ ಡಾನ್ಸ್ ರಿಯಾಲಿಟಿ ಶೋ ನಚ್ ಬಲಿಯೇ-೬ ರಲ್ಲಿ ತಮ್ಮ ಸಂಗಾತಿಯಾದ ರಿತ್ವಿಕ್ ಧನ್ಜನಿಯೊಂದಿಗೆ ಭಾಗವಹಿಸಿದರು. ಇಬ್ಬರೂ ಮನರಂಜನೆಯ ಸ್ಪರ್ಧಿಗಳಲ್ಲಿ ಒಬ್ಬರಾಗಿದ್ದರು. ಫೆಬ್ರವರಿ ೨೦೧೪ ರಲ್ಲಿ, ಇಬ್ಬರೂ ನಚ್ ಬಲಿಯೇ-೬ ರ ವಿಜೇತರಾದರು.೨೦೧೫ ರಲ್ಲಿ ಆಶಾರವರು 'ಖತ್ರೋನ್ ಕೇ ಕಿಲಾಡಿ' ಶೋ ನಲ್ಲಿ ಭಾಗವಹಿಸಿ ಅಂತಿಮ ಸ್ಪರ್ಧಿಗಳಲ್ಲಿ ಒಬ್ಬರಾದರು. ಅವರು ಬಾಕ್ಸ್ ಕ್ರಿಕೆಟ್ ಲೀಗ್ ಸೀಸನ್ ೧ ರ ತಂಡದ ಸದಸ್ಯೆಯಾಗಿದ್ದರು.

ದೂರದರ್ಶನ

ಉಲ್ಲೇಖಗಳು

ನಟಿಯರು
೧೯೮೯ ಜನನ
ಸುಂದರ್ ಲಾಲ್ ಬಹುಗುಣ

ಸುಂದರ್ ಲಾಲ್ ಬಹುಗುಣ (೯ ಜನವರಿ ೧೯೨೭-೨೧ ಮೇ ೨೦೨೧) ಒಬ್ಬ ಗರ್‌ವಾಲ್ (ಉತ್ತರಖಂಡ ರಾಜ್ಯದಲ್ಲಿದೆ) ಜನಾಂಗದ ಪರಿಸರವಾದಿ ಮತ್ತು ಚಿಪ್ಕೊ ಚಳುವಳಿಯ ನೇತಾರರಗಿದ್ದರು. ಹಿಮಾಲಯದಲ್ಲಿ ಕಾಡುಗಳ ಸಂರಕ್ಷಣೆಗಾಗಿ ಹಲವು ವರ್ಷಗಳಿಂದ ಅವರು ಹೋರಾಟ ಮಾಡುತ್ತಿದ್ದರು. ೧೯೮೦ರ ದಶಕದಿಂದ ೨೦೦೪ರ ಆರಂಭದವರೆಗೆ ತೆಹ್ರಿ ಅಣೆಕಟ್ಟು ವಿರೋಧಿ ಆಂದೋಲನವನ್ನು ಮುನ್ನಡೆಸಿದರು. ಅವರು ಭಾರತದ ಆರಂಭಿಕ ಪರಿಸರವಾದಿಗಳಲ್ಲಿ ಒಬ್ಬರಾಗಿದ್ದರು.

ಆರಂಭಿಕ ಜೀವನ
ಸುಂದರ್ ಲಾಲ್ ಬಹುಗುಣರವರು ಉತ್ತರಖಂಡದ ತೆಹ್ರಿ ಬಳಿ ಮರೊಡ ಎಂಬ ಹಳ್ಳಿಯಲ್ಲಿ ೯ ಜನವರಿ ೧೯೨೭ರಂದು ಜನಿಸಿದರು. ತನ್ನ ಹದಿಮೂರನೇ ವಯಸ್ಸಿನಲ್ಲಿ ಶ್ರೀ ದೇವ್ ಸುಮನ್ ರವರ ಮಾರ್ಗದರ್ಶನದಲ್ಲಿ ಸಾಮಾಜಿಕ ಚಟುವಟಿಕೆಗಳನ್ನು ಪ್ರಾರಂಭಿಸಿದರು. ಬಹುಗುಣರವರು ೧೯೪೭ರ ಮುಂಚಿತವಾಗಿ ವಸಾಹತು ಆಡಳಿತದ ವಿರುದ್ಧ ಜನರನ್ನು ಸಜ್ಜುಗೊಳಿಸಿದ್ದರು. ಅವರು ತಮ್ಮ ಜೀವನದಲ್ಲಿ ಗಾಂಧಿವಾದಿ ತತ್ವಗಳನ್ನು ಅಳವಡಿಸಿಕೊಂಡಿದ್ದಾರೆ. ಗಾಂಧಿಯವರ ಪ್ರೇರಣೆಯಿಂದಾಗಿ, ಸುಮಾರು ೪೭೦೦ ಕಿಲೋಮೀಟರ್ ನಷ್ಟು ಹಿಮಾಲಯ ಕಾಡು ಹಾಗೂ ಬೆಟ್ಟಗಳ ನಡುವೆ ಪಾದಯಾತ್ರೆಯನ್ನು ಮಾಡಿ ಮೆಗಾ ಅಭಿವೃದ್ಧಿ ಯೋಜನೆಯಿಂದ ಹಿಮಾಲಯದ ಪರಿಸರಕ್ಕೆ ಆದ ಹಾನಿಯನ್ನು ಗಮನಿಸಿದರು.

ಚಿಪ್ಕೊ ಚಳುವಳಿ

ಚಿಪ್ಕೊ ಚಳುವಳಿಯು ಕಾಡು ಪ್ರದೇಶ ಹಾಗೂ ಕಾಡಿನ ಮರಗಳನ್ನು ರಕ್ಷಿಸಲು ಉತ್ತರಪ್ರದೇಶದಲ್ಲಿ ೨೬ ಮಾರ್ಚ್ ೧೯೭೪ರಂದು ಪ್ರಾರಂಭಿಸಿದರು. ಹಳ್ಳಿಯಿಂದ ಹಳ್ಳಿಗೆ ಪ್ರಯಾಣ ಬೆಳೆಸುವ ಮೂಲಕ ಚಳುವಳಿಗೆ ಬೆಂಬಲವನ್ನು ಪಡೆದರು. ಚಿಪ್ಕೊ ಚಳುವಳಿಯು, ಕರ್ನಾಟಕದಲ್ಲಿ ಅಪ್ಪಿಕೊ ಚಳುವಳಿಗೆ ಸ್ಫೂರ್ತಿಯನ್ನು ನೀಡಿತು. ಬಹುಗುಣರವರು 'ಪರಿಸರವು  ಶಾಶ್ವತ ಆರ್ಥಿಕತೆ' ಎಂಬ ಚಿಪ್ಕೊ ಘೋಷಣೆಯನ್ನು ರಚಿಸಿದ್ದಾರೆ. ಅವರು ಚಳುವಳಿಯನ್ನು ಇನ್ನಷ್ಟು ಪ್ರಾಮುಖ್ಯಗೊಳಿಸಲು ೧೯೮೧ರಿಂದ ೧೯೮೩ರವರೆಗೆ ಹಳ್ಳಿಯಿಂದ ಹಳ್ಳಿಗೆ ಪ್ರಯಾಣ ಮಾಡಿ ಚಳುವಳಿಗೆ ಬೆಂಬಲವನ್ನು ಪಡೆದರು.

ಪ್ರಶಸ್ತಿಗಳು
೧೯೮೧ರಲ್ಲಿ ಭಾರತ ಸರ್ಕಾರದ ಪದ್ಮಶ್ರೀ ಪ್ರಶಸ್ತಿ, ಆದರೆ ಅದನ್ನು ನಿರಾಕರಿಸಿದರು.
೧೯೮೭ರಲ್ಲಿ ರೈಟ್ ಲೈವ್ಲಿಹುಡ್ ಅವಾರ್ಡ್ (ಚಿಪ್ಕೊ ಚಳುವಳಿ).
೧೯೮೬ರಲ್ಲಿ ಜಮ್ನಾಲಾಲ್‌ ಬಜಾಜ್‌ ಪ್ರಶಸ್ತಿ.
೧೯೮೯ರಲ್ಲಿ ಐಐಟಿ ರೂರ್ಕಿ ಅವರು ಡಾಕ್ಟರ್ ಆಫ್ ಸೋಷಿಯಲ್ ಸೈನ್ಸಸ್ ಗೌರವ ಪದವಿ ನೀಡಿದರು.
೨೦೦೯ರಲ್ಲಿ ಪರಿಸರ ಸಂರಕ್ಷಣೆಗಾಗಿ ಭಾರತ ಸರ್ಕಾರವು ಪದ್ಮ ವಿಭೂಷಣ ಪ್ರಶಸ್ತಿ ನೀಡಿದೆ.

ಮರಣ 
ಮೇ ೨೧ ೨೦೨೧ರಂದು ಕೋವಿಡ್-೧೯ ಕಾರಣದಿಂದ ಸುಂದರ್‌ಲಾಲ್ ಅವರು ಮರಣ ಹೊಂದಿದರು. ಕೊರೊನಾ ಸೋಂಕು ಕಾಣಿಸಿಕೊಂಡಿದ್ದರಿಂದ ದೆಹಲಿಯ ಏಮ್ಸ್‌(ಅಖಿಲ ಭಾರತ ವೈದ್ಯ ವಿಜ್ಞಾನ ಸಂಸ್ಥೆ)ಯಲ್ಲಿ ಬಹುಗುಣ ಅವರು ಚಿಕಿತ್ಸೆ ಪಡೆಯುತ್ತಿದ್ದರು.

ಉಲ್ಲೇಖಗಳು

ಹೋರಾಟಗಾರರು
೨೦೨೧ ನಿಧನ
೧೯೨೭ ಜನನ
ರಿಕ್ಷಾ

ಮೂಲತಃ ರಿಕ್ಷಾ ಶಬ್ದವು ಎರಡು ಅಥವಾ ಮೂರು ಚಕ್ರಗಳ ಪ್ರಯಾಣಿಕ ಗಾಡಿಯನ್ನು ಸೂಚಿಸುತ್ತಿತ್ತು. ಈಗ ಇದು ಎಳೆಯಲ್ಪಡುವ ರಿಕ್ಷಾ ಎಂದು ಪರಿಚಿತವಾಗಿದೆ. ಒಬ್ಬ ಪ್ರಯಾಣಿಕನನ್ನು ಹೊರುವ ಇದನ್ನು ಸಾಮಾನ್ಯವಾಗಿ ಒಬ್ಬ ವ್ಯಕ್ತಿಯು ಎಳೆಯುತ್ತಾನೆ. ಈ ಪದದ ಮೊದಲ ಪರಿಚಿತ ಬಳಕೆಯು ೧೮೭೯ರಲ್ಲಿ ಆಯಿತು. ಕಾಲ ಕಳೆದಂತೆ, ಸೈಕಲ್ ರಿಕ್ಷಾಗಳು, ಆಟೊರಿಕ್ಷಾಗಳು ಮತ್ತು ವಿದ್ಯುತ್ ರಿಕ್ಷಾಗಳನ್ನು ಆವಿಷ್ಕರಿಸಲಾಯಿತು. ಪ್ರವಾಸೋದ್ಯಮದಲ್ಲಿ ಬಳಕೆಗಾಗಿ ಕೆಲವು ಅಪವಾದಗಳನ್ನು ಬಿಟ್ಟರೆ, ಇವು ಮೊದಲಿನ ಎಳೆಯಲ್ಪಟ್ಟ ರಿಕ್ಷಾಗಳ ಸ್ಥಾನವನ್ನು ತುಂಬಿವೆ.

ಎಳೆಯಲ್ಪಟ್ಟ ರಿಕ್ಷಾಗಳು ಜನಪ್ರಿಯ ಸಾರಿಗೆಯ ರೂಪವನ್ನು ಸೃಷ್ಟಿಸಿದವು, ಮತ್ತು ಏಷ್ಯಾದ ನಗರಗಳೊಳಗೆ ೧೯ನೇ ಶತಮಾನದಲ್ಲಿ ಪುರುಷ ಶ್ರಮಿಕರಿಗೆ ಉದ್ಯೋಗದ ಮೂಲವಾದವು. ಅವುಗಳ ನೋಟ ಹೊಸದಾಗಿ ಪಡೆದ ಗುಂಡು ಮಣಿಗಳ ವ್ಯವಸ್ಥೆಗಳ ಜ್ಞಾನಕ್ಕೆ ಸಂಬಂಧಿತವಾಗಿತ್ತು. ಕಾರುಗಳು, ಟ್ರೈನುಗಳು ಮತ್ತು ಸಾರಿಗೆಯ ಇತರ ರೂಪಗಳು ವ್ಯಾಪಕವಾಗಿ ಲಭ್ಯವಾದಾಗ ಅವುಗಳ ಜನಪ್ರಿಯತೆ ಕಡಿಮೆಯಾಯಿತು.

ಉಲ್ಲೇಖಗಳು

ಹೆಚ್ಚಿನ ಓದಿಗಾಗಿ 

 
 
 
 
 
ವಾಹನಗಳು
Pages with unreviewed translations
ಬಿ.ಕೆ.ಗುಡದಿನ್ನಿ

ಬಿ.ಕೆ. ಗುಡದಿನ್ನಿ (ಬಸಗೊಂಡಪ್ಪ ಕಾಡಪ್ಪ ಗುಡದಿನ್ನಿ)ಯವರು ವಿಜಯಪುರ ಜಿಲ್ಲೆಯ ಮಾಜಿ ಶಾಸಕ, ಸಂಸದ ಹಾಗೂ ಹಿರಿಯ ರಾಜಕಾರಣಿ.

ಪರಿಚಯ

ಗುಡದಿನ್ನಿಯವರು 8ನೇ ಏಪ್ರಿಲ್ 1930 ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಸಾರವಾಡ ಗ್ರಾಮದಲ್ಲಿ ಜನಿಸಿದರು.

ಶಿಕ್ಷಕ ವೃತ್ತಿ

ಬಿ.ಕೆ. ಗುಡದಿನ್ನಿಯವರು 3 ಬಾರಿ ಬಿಜಾಪುರ (ಲೋಕ ಸಭೆ ಚುನಾವಣಾ ಕ್ಷೇತ್ರ)ದಿಂದ ಸಂಸತ್‌ ಸದಸ್ಯರಾಗಿದ್ದರು.

ರಾಜಕೀಯ

1967ರಲ್ಲಿ ಸ್ವತಂತ್ರ ಪಕ್ಷದಿಂದ 4ನೇ ಲೋಕಸಭೆಗೆ ಜೆ.ಡಿ. ಪಾಟೀಲ ಆಯ್ಕೆಯಾಗಿದ್ದರು. ಆದರೆ ಜೆ.ಡಿ. ಪಾಟೀಲರ ಅಕಾಲಿಕ ಮರಣದಿಂದ ಅದೇ ವರ್ಷ ನಡೆದ ಉಪಚುನಾವಣೆಗೆ ಬಿ.ಕೆ. ಗುಡದಿನ್ನಿ ಅವರು ಕಾಂಗ್ರೆಸ್‌ನಿಂದ ಲೋಕಸಭೆ ಚುನಾವಣೆಯಲ್ಲಿ 1,07,997 ಮತ ಪಡೆಯುವ ಮೂಲಕ ಗೆಲುವಿನ ನಗೆ ಬೀರಿ ಮೊದಲ ಬಾರಿಗೆ ಸಂಸತ್‌ ಪ್ರವೇಶಿಸಿದರು. 

ಬಳಿಕ 1971ರಲ್ಲಿ 5ನೇ ಲೋಕಸಭೆಗೆ ನಡೆದ ಚುನಾವಣೆಗೂ ಬಿ.ಕೆ. ಗುಡದಿನ್ನಿ ಸ್ಪರ್ಧಿಸಿ ಪರಾಭವಗೊಂಡರು. 

ಸುದೀರ್ಘ 12 ವರ್ಷಗಳ ಬಳಿಕ 1989ರಲ್ಲಿ 9ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ನಿಂದ ಸ್ಪರ್ಧಿಸಿ 3,06,050 ಮತಗಳನ್ನು ಗಳಿಸುವ ಮೂಲಕ 2ನೇ ಅವಧಿಗೆ ಲೋಕಸಭೆ ಸದಸ್ಯರಾಗಿ ಆಯ್ಕೆಯಾದರು. 

ನಂತರ 1991ರಲ್ಲಿ 10ನೇ ಲೋಕಸಭೆಗೆ ನಡೆದ ಚುನಾವಣೆಗೆ ಪುನಃ ಕಾಂಗ್ರೆಸ್‌ನಿಂದ ಸ್ಪರ್ಧಿಸಿ 2,07,887 ಮತಗಳನ್ನು ಪಡೆಯುವ ಮೂಲಕ 3ನೇ ಅವಧಿಗೂ ಸಂಸತ್‌ ಪ್ರವೇಶಿಸಿದ್ದರು.

ರಾಜ್ಯ ರಾಜಕಾರಣ

ಬಳಿಕ ಅವರು ರಾಜ್ಯ ರಾಜಕಾರಣದಲ್ಲಿ ಗುರುತಿಸಿಕೊಂಡರು. 1974ರಿಂದ 1980 ಹಾಗೂ 1980-1986ರವರೆಗೆ 12 ವರ್ಷಗಳ(ಎರಡು ಅವಧಿ) ಕರ್ನಾಟಕ ವಿಧಾನ ಪರಿಷತ್‌ ಸದಸ್ಯರಾಗಿದ್ದರು. 

1977ರ ತುರ್ತು ಪರಿಸ್ಥಿತಿಯಲ್ಲಿ 9 ತಿಂಗಳ ಬೆಳಗಾವಿಯ ಹಿಂಡಲಗಾದಲ್ಲಿ ಜೈಲು ವಾಸ ಅನುಭವಿಸಿದ್ದರು. 1989-91ರಲ್ಲಿ ವಿರೇಂದ್ರ ಪಾಟೀಲ ಕಾಂಗ್ರೆಸ್‌ ರಾಜ್ಯಾಧ್ಯಕ್ಷರಾಗಿದ್ದರೆ, ಬಿ.ಕೆ. ಗುಡದಿನ್ನಿಯವರು ಕಾಂಗ್ರೆಸ್‌ ಜಿಲ್ಲಾಧ್ಯಕ್ಷರಾಗಿದ್ದರು. ಆ ಸಂದರ್ಭದಲ್ಲಿ ವಿಧಾನಸಭೆಗೆ ನಡೆದ ಚುನಾವಣೆಗೆ 8ಕ್ಕೆ 8 ಮತಕ್ಷೇತ್ರಗಳಲ್ಲಿ ಕಾಂಗ್ರೆಸ್‌ ಜಯಭೇರಿ ಬಾರಿಸುವಂತೆ ನೋಡಿಕೊಂಡಿದ್ದರು.

ಕಲಾವಿದ ಮತ್ತು ಪತ್ರಕರ್ತ

3 ಬಾರಿ ಸಂಸದ, 2 ಬಾರಿ ಎಂಎಲ್ಸಿಯಾಗಿದ್ದ ಬಿ.ಕೆ. ಗುಡಿದಿನ್ನಿ ಅವರದ್ದು ಬಹುಮುಖ ವ್ಯಕ್ತಿತ್ವ. ನಾಟಕ ಅಭಿಯನವೆಂದರೆ ಇವರಿಗೆ ಪಂಚಪ್ರಾಣವಾಗಿತ್ತು. ನೀಡಿದ ಪಾತ್ರವನ್ನು ಮನೋಜ್ಞವಾಗಿ ಅಭಿನಯಿಸುತ್ತಿದ್ದರಂತೆ. ಪ್ರಾಥಮಿಕ ಶಾಲೆಯಲ್ಲಿದ್ದಾಗಲೇ ಅಕ್ಷಯಾಂಬರ ನಾಟಕದಲ್ಲಿ ವಿಕರ್ಣನಾಗಿ ಅಭಿನಯಿಸಿದ್ದನ್ನು ಗ್ರಾಮದ ಹಿರಿಯರು ಇಂದಿಗೂ ಸ್ಮರಿಸುತ್ತಾರೆ.ಜತೆಗೆ ಸಹಕಾರ ಕ್ಷೇತ್ರದಲ್ಲೂ ಛಾಪು ಮೂಡಿಸಿದ್ದ ಇವರು, ಡಿಸಿಸಿ ಬ್ಯಾಂಕ್‌ ನಿರ್ದೇಶಕ ಹಾಗೂ ಅಧ್ಯಕ್ಷರಾಗಿಯೂ ಕೆಲಸ ಮಾಡಿದ್ದಾರೆ. 

ಸಾಮಾಜಿಕ ಕೇಂದ್ರೀಕೃತವಾಗಿ ಕೆಲಸ ಮಾಡುತ್ತಿದ್ದ ಬಿ.ಕೆ. ಗುಡದಿನ್ನಿಯವರ ವಿರುದ್ಧ ಪೀತ-ಪತ್ರಿಕೆಗಳು ತೇಜೋವಧೆಗೆ ಮುಂದಾದವು. ಜನತೆಯಲ್ಲಿ ತಮ್ಮ ಬಗ್ಗೆ ಮೂಡಿದ ತಪ್ಪು ಸಂದೇಶಗಳನ್ನು ಮೂಲೋತ್ಪಾಟನೆ ಮಾಡುವ ಪ್ರಯತ್ನವಾಗಿ ಕರ್ನಾಟಕ ಸಂದೇಶ ವಾರ ಪತ್ರಿಕೆ ಆರಂಭಿಸುವ ಮೂಲಕ ಪೀತ ಪತ್ರಿಕೆಗಳ ಬಣ್ಣ ಬಯಲುಗೊಳಿಸಿದರು. ಅಂದಿನಿಂದ ನಿಷ್ಠುರ ಪತ್ರಕರ್ತರಾಗಿಯೂ ಹೊರಹೊಮ್ಮಿದ ಗುಡದಿನ್ನಿ ಅವರು, ಜಿಲ್ಲೆಯ ಅಜಾತ ಶತ್ರು ಹಾಗೂ ನಾಯಕರತ್ನವಾಗಿ ಹೊರಹೊಮ್ಮಿದ್ದರು.

ನಿರ್ವಹಿಸಿದ ಖಾತೆಗಳು

 1967ರಲ್ಲಿ 4ನೇ ಲೋಕಸಭೆಗೆ ನಡೆದ ಉಪಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ವಿಜಯಪುರ ಲೋಕಸಭಾ ಕ್ಷೇತ್ರದ ಸಂಸದರಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿದರು. 

 1974-1980 ಹಾಗೂ 1980-1986ರವರೆಗೆ 12 ವರ್ಷಗಳ ಕರ್ನಾಟಕ ವಿಧಾನ ಪರಿಷತ್‌ ಸದಸ್ಯರಾಗಿದ್ದರು. 

 1971ರಲ್ಲಿ 5ನೇ ಲೋಕಸಭೆಗೆ ನಡೆದ ಚುನಾವಣೆಗೆ ಸ್ಪರ್ಧಿಸಿ ಪರಾಭವಗೊಂಡರು. 

 1989ರಲ್ಲಿ 9ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ನಿಂದ ಸ್ಪರ್ಧಿಸಿ ಲೋಕಸಭೆಗೆ ಸದಸ್ಯರಾಗಿ ಆಯ್ಕೆಯಾದರು.

 1991ರಲ್ಲಿ 10ನೇ ಲೋಕಸಭೆಗೆ ನಡೆದ ಚುನಾವಣೆಗೆ ಪುನಃ ಕಾಂಗ್ರೆಸ್‌ನಿಂದ ಸ್ಪರ್ಧಿಸಿ ಸಂಸತ್ ಪ್ರವೇಶಿಸಿದ್ದರು.

 ಕರ್ನಾಟಕ ವಿಧಾನ ಪರಿಷತನಲ್ಲಿ ಶಾಸಕಾಂಗದ ಸೌಲಭ್ಯಗಳ ಸಮಿತಿಯ ಅಧ್ಯಕ್ಷರಾಗಿದ್ದರು.

 ವಿಜಯಪುರ ಜಿಲ್ಲಾ ಡಿ.ಸಿ.ಸಿ. ಬ್ಯಾಂಕ್ ಅಧ್ಯಕ್ಷರಾಗಿದ್ದರು.

 ವಿಜಯಪುರ ಬಿ.ಎಲ್.ಡಿ.ಈ.ಸಂಸ್ಥೆಯ ಉಪಾಧ್ಯಕ್ಷರಾಗಿದ್ದರು.

ನಿಧನ

ಬಿ.ಕೆ.ಗುಡದಿನ್ನಿಯವರು 4ನೇ ಡಿಸೆಂಬರ್ 1995ರಲ್ಲಿ ನಿಧನರಾದರು.

ಉಲ್ಲೇಖಗಳು

ಇದನ್ನೂ ನೋಡಿ 
 ವಿಜಯಪುರ
 ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ

ಕರ್ನಾಟಕದ ಪರಿಷತ್ ಸದಸ್ಯರು
ಕರ್ನಾಟಕದ ಲೋಕ ಸಭೆ ಸದಸ್ಯರು
ರಾಜಾರಾಮ ಗಿರಿಧರಲಾಲ ದುಬೆ

ರಾಜಾರಾಮ ಗಿರಿಧರಲಾಲ ದುಬೆಯವರು ಸ್ವಾತಂತ್ರ್ಯ ಹೋರಾಟಗಾರರು, ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.

ಜನನ

ದುಬೆಯವರು 30ನೇ ಜೂನ್ 1913ರಂದು ಮಹಾರಾಷ್ಟ್ರದ ಸೊಲ್ಲಾಪುರ ಜನಿಸಿದರು.

ಹಿನ್ನಲೆ

ರಾಜಾರಾಮ ಗಿರಿಧರಲಾಲ ದುಬೆಯವರು ಉತ್ತರ ಪ್ರದೇಶ ರಾಜ್ಯದ ಮೊಲದವರು.

ನಿರ್ವಹಿಸಿದ ಖಾತೆಗಳು

 1951ರಲ್ಲಿ 1ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ವಿಜಯಪುರ ಲೋಕಸಭಾ ಕ್ಷೇತ್ರದ ಸಂಸದರಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿದ್ದರು.

 1951ರಲ್ಲಿ ಜವಾಹರಲಾಲ್ ನೆಹರುರವರ ಸಂಸದೀಯ ಕಾರ್ಯಾದರ್ಶಿಯಾಗಿದ್ದರು.

 1957ರಲ್ಲಿ 2ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ಸೋಲು.

 1962ರಲ್ಲಿ 3ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ಆಯ್ಕೆಯಾಗಿದ್ದರು.

 1967ರಲ್ಲಿ 4ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ಸೋಲು.

 1939-41ರಲ್ಲಿ ವಿಜಯಪುರ ನಗರ ಸಭೆಯ ಅಧ್ಯಕ್ಷರಾಗಿದ್ದರು.

 1944-48 ಹಾಗೂ 1957-1959ರಲ್ಲಿ ವಿಜಯಪುರ ಜಿಲ್ಲಾ ಡಿ.ಸಿ.ಸಿ. ಬ್ಯಾಂಕ್ ಅಧ್ಯಕ್ಷರಾಗಿದ್ದರು.

 1953-57ರಲ್ಲಿ ಸಂಸತ್ತಿನ ಉತ್ಪಾದನೆ ಸಚಿವಾಲಯದ ಕಾರ್ಯದರ್ಶಿಯಾಗಿದ್ದರು.

 1951-1953ರಲ್ಲಿ ಕಾರ್ಮಿಕ ಸಹಕಾರ ಸಮಿತಿಯ ಸದಸ್ಯರಾಗಿದ್ದರು.

 1950-1952ರಲ್ಲಿ ಜಿಲ್ಲಾ ಸ್ಥಳೀಯ ಸಂಸ್ಥೆಯ ಅಧ್ಯಕ್ಷರಾಗಿದ್ದರು.

 1960 ರಿಂದ ಮೈಸೂರು ಪ್ರದೇಶ ಕಾಂಗ್ರೆಸ್ ಸಮಿತಿಯ ಪ್ರಧಾನ ಕಾರ್ಯದರ್ಶಿಯಾಗಿದ್ದರು.

 1968-1970ವರೆಗೆ ಕರ್ನಾಟಕ ವಿಧಾನ ಪರಿಷತ್ ಸದಸ್ಯರಾಗಿದ್ದರು.

 ಎಐಸಿಸಿ ಹಾಗೂ ಕೆಪಿಸಿಸಿ ಸದಸ್ಯರಾಗಿದ್ದರು.

ಉಲ್ಲೇಖಗಳು

ಕರ್ನಾಟಕದ ಪರಿಷತ್ ಸದಸ್ಯರು
ರಾಜಕಾರಣಿಗಳು
ಕರ್ನಾಟಕದ ಲೋಕ ಸಭೆ ಸದಸ್ಯರು
ಲೋಳೆ

ಲೋಳೆಯು ಒಂದು ಪಾಲಿಮರ್. ಇದು ಲೋಳೆ ಪೊರೆಗಳು ಉತ್ಪಾದಿಸುವ ಮತ್ತು ಅವುಗಳನ್ನು ಆವರಿಸುವ ಜಾರುವ ಗುಣವುಳ್ಳ ಜಲೀಯ ಸ್ರಾವ. ಸಾಮಾನ್ಯವಾಗಿ ಲೋಳೆ ಗ್ರಂಥಿಗಳಲ್ಲಿ ಕಂಡುಬರುವ ಜೀವಕೋಶಗಳು ಇದನ್ನು ಉತ್ಪಾದಿಸುತ್ತವಾದರೂ, ಇದು ಸೀರಮ್ ಹಾಗೂ ಲೋಳೆ ಕೋಶಗಳು ಎರಡನ್ನೂ ಹೊಂದಿರುವ ಮಿಶ್ರ ಗ್ರಂಥಿಗಳಿಂದಲೂ ಜನ್ಯವಾಗಬಹುದು. ಇದು ಅಕಾರ್ಬನಿಕ ಲವಣಗಳು, (ಲೈಸೊಜ಼ೈಮ್‍ಗಳಂತಹ) ನಂಜುನಿರೋಧಕ ಕಿಣ್ವಗಳು, ಪ್ರತಿಕಾಯಗಳು ಮತ್ತು ಲೋಳೆಪೊರೆಗಳು ಹಾಗೂ ಸಬ್‍ಮ್ಯುಕೋಸಲ್ ಗ್ರಂಥಿಗಳಲ್ಲಿನ ಗಿಂಡಿ ಜೀವಕೋಶಗಳಿಂದ ಉತ್ಪತ್ತಿಗೊಂಡ ಲ್ಯಾಕ್ಟೊಫ಼ೆರಿನ್ ಹಾಗೂ ಮ್ಯೂಸಿನ್‍ಗಳಂತಹ ಗ್ಲೈಕೊಪ್ರೋಟೀನ್‍ಗಳನ್ನು ಹೊಂದಿರುವ ಜಿಗುಟಾದ ಕಲಿಲವಾಗಿದೆ. ಲೋಳೆಯು ಶಿಲೀಂಧ್ರ, ಬ್ಯಾಕ್ಟೀರಿಯ, ವೈರಾಣುಗಳಂತಹ ಸೋಂಕುತರುವ ವಸ್ತುಗಳ ವಿರುದ್ಧ ಶ್ವಾಸಕೋಶ, ಜಠರಗರುಳು, ಮೂತ್ರಜನನೇಂದ್ರಿಯ, ದೃಶ್ಯ ಮತ್ತು ಶ್ರವಣೇಂದ್ರಿಯ ವ್ಯವಸ್ಥೆಗಳಲ್ಲಿನ ಎಪಿತೀಲಿಕ ಜೀವಕೋಶಗಳು, ಉಭಯಚರಗಳಲ್ಲಿ ಹೊರಕವಚವನ್ನು, ಮತ್ತು ಮೀನುಗಳಲ್ಲಿನ ಕಿವಿರುಗಳನ್ನು ರಕ್ಷಿಸುವ ಕಾರ್ಯನಿರ್ವಹಿಸುತ್ತದೆ.

ಉಲ್ಲೇಖಗಳು 

ದೈಹಿಕ ದ್ರವಗಳು
Pages with unreviewed translations
ಬಾಲ

ಬಾಲವು ಕೆಲವು ಬಗೆಗಳ ಪ್ರಾಣಿಗಳ ಹಿಂದಿನ ತುದಿಯಲ್ಲಿರುವ ಭಾಗ; ಸಾಮಾನ್ಯವಾಗಿ, ಈ ಪದವು ಮುಂಡಕ್ಕೆ ಜೋಡಣೆಗೊಂಡಿರುವ ಒಂದು ವಿಶಿಷ್ಟ, ಮೆತುವಾದ ಉಪಾಂಗವನ್ನು ಸೂಚಿಸುತ್ತದೆ. ಬಾಲಗಳು ಮುಖ್ಯವಾಗಿ ಕಶೇರುಕಗಳ ಲಕ್ಷಣವಾಗಿದ್ದರೂ, ಚೇಳುಗಳು ಹಾಗೂ ಕುಪ್ಪುತೋಕೆಗಳು ಸೇರಿದಂತೆ ಕೆಲವು ಅಕಶೇರುಕಗಳು, ಜೊತೆಗೆ ಬಸವನ ಹುಳುಗಳು ಹಾಗೂ ಗೊಂಡೆ ಹುಳಗಳು ಕೆಲವೊಮ್ಮೆ ಬಾಲಗಳು ಎಂದು ನಿರ್ದೇಶಿಸಲ್ಪಡುವ ಬಾಲದಂಥ ಉಪಾಂಗಗಳನ್ನು ಹೊಂದಿರುತ್ತವೆ.

ಕಾರ್ಯ 
ಪ್ರಾಣಿಗಳು ಬಾಲಗಳನ್ನು ಅನೇಕ ರೀತಿಗಳಲ್ಲಿ ಬಳಸುತ್ತವೆ. ಮೀನುಗಳು ಮತ್ತು ಕೆಲವು ಇತರ ಕಡಲ ಜೀವಿಗಳ ಬಾಲಗಳು ಚಲನೆಯ ಮೂಲವನ್ನು ಒದಗಿಸುತ್ತವೆ. ಅನೇಕ ಭೂಪ್ರಾಣಿಗಳು ನೊಣಗಳು ಮತ್ತು ಇತರ ಕಚ್ಚುವ ಕೀಟಗಳನ್ನು ದೂರ ಓಡಿಸಲು ತಮ್ಮ ಬಾಲಗಳನ್ನು ಬಳಸುತ್ತವೆ. ಬೆಕ್ಕುಗಳು ಮತ್ತು ಕಾಂಗರೂಗಳು ಸೇರಿದಂತೆ ಕೆಲವು ಪ್ರಜಾತಿಗಳು, ತಮ್ಮ ಬಾಲಗಳನ್ನು ಸಮತೋಲನಕ್ಕಾಗಿ ಬಳಸುತ್ತವೆ; ಮತ್ತು ನ್ಯೂ ವಲ್ಡ್ ಕೋತಿಗಳು ಹಾಗೂ ಅಪಾಸಮ್‍ಗಳಂತಹ ಕೆಲವು ಪ್ರಾಣಿಗಳು, ಹಿಡಿಯುವ ಶಕ್ತಿಯುಳ್ಳ ಬಾಲಗಳನ್ನು ಹೊಂದಿರುತ್ತವೆ. ಇದರಿಂದ ಅವು ಮರಗಳ ಕೊಂಬೆಗಳನ್ನು ಬಾಲದಿಂದ ಹಿಡಿಯಲು ಸಾಧ್ಯವಾಗುತ್ತದೆ.

ಉಲ್ಲೇಖಗಳು 

ಪ್ರಾಣಿ ಅಂಗರಚನಾಶಾಸ್ತ್ರ
Pages with unreviewed translations
ವಾದ್ಯಸಂಗೀತ

ವಾದ್ಯಸಂಗೀತ ಎಂದರೆ ಸಾಹಿತ್ಯ ಅಥವಾ ಗಾಯನವಿರದ ಸಂಗೀತ ಸಂಯೋಜನೆ ಅಥವಾ ಸಂಗೀತ ಮುದ್ರಣ. ಆದರೆ ಇದು ದೊಡ್ಡ ಬ್ಯಾಂಡ್ ಸನ್ನಿವೇಶದಲ್ಲಿ ಒದರಿದ ಸಹಾಯಕ ಗಾಯನದಂತಹ ಕೆಲವು ಅಸ್ಫುಟ ಧ್ವನಿಗಳನ್ನು ಒಳಗೊಳ್ಳಬಹುದು. ಅರ್ಥದ ವಿಸ್ತರಣೆ ಮೂಲಕ, ಹಾಡು ಶಬ್ದದ ವಿಶಾಲವಾದ ಅರ್ಥವು ವಾದ್ಯಸಂಗೀತವನ್ನು ಸೂಚಿಸಬಹುದು. ಸಂಗೀತವನ್ನು ಮುಖ್ಯವಾಗಿ ಅಥವಾ ಕೇವಲ ಸಂಗೀತ ವಾದ್ಯಗಳನ್ನು ಬಳಸಿ ಸೃಷ್ಟಿಸಲಾಗುತ್ತದೆ. ವಾದ್ಯಸಂಗೀತವು ಸಂಯೋಜಕನು ಸಂಯೋಜಿಸಿದ ನಂತರ ಸಂಗೀತ ಸಂಕೇತ ರೂಪದಲ್ಲಿರಬಹುದು; ಸಂಯೋಜಕನ ಮನಸ್ಸಿನಲ್ಲಿರಬಹುದು (ವಿಶೇಷವಾಗಿ ಸಂಯೋಜಕನು ಕೃತಿಯನ್ನು ಸ್ವತಃ ನುಡಿಸುವ ಸಂದರ್ಭಗಳಲ್ಲಿ, ಉದಾಹರಣೆಗೆ ಬ್ಲೂಸ್‌ ತನಿ ಗಿಟಾರ್‌ವಾದಕ ಅಥವಾ ಜಾನಪದ ಸಂಗೀತದ ಫ಼ಿಡಲ್ ವಾದಕ); ಒಬ್ಬನೇ ವಾದಕನಿಂದ ಅಥವಾ ಸಂಗೀತಮೇಳದಿಂದ ನೇರವಾಗಿ ಪ್ರದರ್ಶಿಸಲ್ಪಟ್ಟ ಕೃತಿಯ ರೂಪದಲ್ಲಿ ಇರಬಹುದು.

ಉಲ್ಲೇಖಗಳು 

ಸಂಗೀತ ರಚನೆಗಳು
Pages with unreviewed translations
ಕೆ.ಬಿ.ಚೌಧರಿ

ಕೆ.ಬಿ.ಚೌಧರಿ(ಕಾಳಿಂಗಪ್ಪ ಭೀಮಣ್ಣ ಚೌಧರಿ)ಯವರು ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.

ಜನನ

ಚೌಧರಿಯವರು 21ನೇ ನವೆಂಬರ್, 1933ರಂದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ದೇವಣಗಾಂವ ಗ್ರಾಮದಲ್ಲಿ ಜನಿಸಿದರು.

ಶಿಕ್ಷಣ

ವಿಜಯಪುರದ ವಿಜಯ ಕಾಲೇಜಿನಿಂದ ಬಿ.ಎ. ಪದವಿ ಪಡೆದಿದ್ದಾರೆ.

ನಿರ್ವಹಿಸಿದ ಖಾತೆಗಳು

 1977ರಲ್ಲಿ ನಡೆದ ಲೋಕಸಭೆ 6ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ವಿಜಯಪುರ ಲೋಕಸಭಾ ಕ್ಷೇತ್ರದ ಸಂಸದರಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿದ್ದರು.

 1980ರಲ್ಲಿ ನಡೆದ ಲೋಕಸಭೆ 7ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ಲೋಕಸಭೆಗೆ ವಿಜಯಿಯಾದರು.

 ವಿಜಯಪುರ ಜಿಲ್ಲಾ ಕಾಂಗ್ರೆಸ್‌ ಅಧ್ಯಕ್ಷ ಹಾಗೂ ಕೆ.ಪಿ.ಸಿ.ಸಿ. ಸದಸ್ಯರಾಗಿದ್ದರು.

 ಪ್ರಾದೇಶಿಕ ಸಾರಿಗೆ ಪ್ರಾಧಿಕಾರದ ಸದಸ್ಯರಾಗಿದ್ದರು.

 ಕರ್ನಾಟಕ ವಿದ್ಯುತ್ ಮಂಡಳಿ ಸಲಹಾ ಸಮಿತಿ ಸದಸ್ಯರಾಗಿದ್ದರು.

 ಸಿಂದಗಿ ತಾಲ್ಲೂಕಿನ ಕೃಷಿ ನ್ಯಾಯಮಂಡಳಿಯ ಉಪಾಧ್ಯಕ್ಷರಾಗಿದ್ದರು.

 ಅಖಿಲ ಭಾರತ ಶಾಂತಿ ಮತ್ತು ಒಕ್ಕೂಟ ಸಂಘಟನೆಯ ಉಪಾಧ್ಯಕ್ಷರಾಗಿದ್ದರು.

 ವಿಜಯಪುರ ಜಿಲ್ಲಾ ರೈತರ ವೇದಿಕೆಯ ಉಪಾಧ್ಯಕ್ಷರಾಗಿದ್ದರು.

 ವಿಜಯಪುರ ಜಿಲ್ಲಾ ಡಿ.ಸಿ.ಸಿ. ಬ್ಯಾಂಕ್ ಸದಸ್ಯರಾಗಿದ್ದರು.

 1962 - ವಿಜಯಪುರ ನಗರ ಸಭೆಯ ಉಪಾಧ್ಯಕ್ಷರಾಗಿದ್ದರು.

ಉಲ್ಲೇಖಗಳು

ರಾಜಕಾರಣಿಗಳು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಭೀಮಪ್ಪ ಎಲ್ಲಪ್ಪ ಚೌಧರಿ

ಭೀಮಪ್ಪ ಎಲ್ಲಪ್ಪ ಚೌಧರಿಯವರು ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.

ಜನನ

ಚೌಧರಿಯವರು 1ನೇ ಜೂನ್, 1926ರಂದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ದೇವಣಗಾಂವ ಗ್ರಾಮದಲ್ಲಿ ಜನಿಸಿದರು.

ಶಿಕ್ಷಣ

ಸೊಲ್ಲಾಪುರದ D.A.V.ಕಾಲೇಜಿನಿಂದ ಬಿ.ಎ. ಪದವಿ ಪಡೆದಿದ್ದಾರೆ.

ನಿರ್ವಹಿಸಿದ ಖಾತೆಗಳು

 1971ರಲ್ಲಿ ನಡೆದ ಲೋಕಸಭೆ 5ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ ಪಕ್ಷದಿಂದ ವಿಜಯಪುರ ಲೋಕಸಭಾ ಕ್ಷೇತ್ರದ ಸಂಸದರಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿದ್ದರು.

 ವಿಜಯಪುರ ಜಿಲ್ಲಾ ಕಾಂಗ್ರೆಸ್‌ ಅಧ್ಯಕ್ಷ ಹಾಗೂ ಕೆ.ಪಿ.ಸಿ.ಸಿ. ಸದಸ್ಯರಾಗಿದ್ದರು.

 ವಿಜಯಪುರ ಜಿಲ್ಲೆಯ ಹಿರಿಯ ನ್ಯಾಯವಾದಿಗಳಾಗಿದ್ದರು.

ಉಲ್ಲೇಖಗಳು

ಕರ್ನಾಟಕದ ವಿಧಾನಸಭಾ ಸದಸ್ಯರು
ರಾಜಕಾರಣಿಗಳು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಮುರಿಗಪ್ಪ ಸಿದ್ದಪ್ಪ ಸುಗಂಧಿ

ಮುರಿಗಪ್ಪ ಸಿದ್ದಪ್ಪ ಸುಗಂಧಿಯವರು ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.

ರಾಜಕೀಯ

1957ರಲ್ಲಿ ಅಂದಿನ ಮೈಸೂರು-ಕರ್ನಾಟಕದ ವಿಜಾಪುರ ಉತ್ತರ ಲೋಕಸಭಾ ಕ್ಷೇತ್ರ(ಈಗಿನ ವಿಜಯಪುರ ಲೋಕಸಭಾ ಕ್ಷೇತ್ರ)ದಿಂದ ಮುರಿಗಪ್ಪ ಸಿದ್ದಪ್ಪ ಸುಗಂಧಿಯವರು ಪಕ್ಷೇತರ ಅಭ್ಯರ್ಥಿಯಾಗಿ ಆಯ್ಕೆಯಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿ ದಾಖಲೆ ಮಾಡಿದ್ದಾರೆ.

ಪಕ್ಷೇತರ ಅಭ್ಯರ್ಥಿ ಹಾಗೂ ರಾಷ್ಟ್ರೀಯ ಅಭ್ಯರ್ಥಿ ಸ್ಫರ್ಧೆಯಿಂದಾಗಿ ಬಿಜಾಪುರ ಕ್ಷೇತ್ರ ಅಂದು ರಾಷ್ಟ್ರದ ಗಮನಸೆಳೆದಿತ್ತು. ಒಟ್ಟು 3,53,151 ಮತಗಳ ಪೈಕಿ ಪಕ್ಷೇತರ ಅಭ್ಯರ್ಥಿಯಾಗಿದ್ದ ಮುರಿಯಪ್ಪ ಸಿದ್ದಪ್ಪ ಸುಗಂಧಿ  88,209 ಮತಗಳನ್ನು ಪಡೆದರೆ ಕಾಂಗ್ರೆಸ್ ಅಭ್ಯರ್ಥಿ ರಾಜಾರಾಮ ಗಿರಿಧರಲಾಲ ದುಬೆ 77,223 ಮತಗಳನ್ನು ಪಡೆದಿದ್ದರು.
ಅಂತಿಮವಾಗಿ ಪಕ್ಷೇತರ ಅಭ್ಯರ್ಥಿಯಾದ ಸುಗಂಧಿಯವರು 10,936 ಮತಗಳಿಂದ ಗೆಲುವಿನ ನಗೆ ಬೀರಿದ್ದರು. 

ಇದಾದ ನಂತರ ಮೈಸೂರು ಕರ್ನಾಟಕ ರಾಜ್ಯ ಕರ್ನಾಟಕ ಎಂದು ನಾಮಕರಣಗೊಂಡ ನಂತರ 1967ರಲ್ಲಿ ಕೆನರಾ ಕ್ಷೇತ್ರ (ಈಗಿನ ಉತ್ತರ ಕನ್ನಡ)ದಲ್ಲಿ ಪಕ್ಷೇತರ ಅಭ್ಯರ್ಥಿಯೊಬ್ಬರು ಗೆದ್ದು ದಾಖಲೆ ನಿರ್ಮಿಸಿದ್ದರು. ಅಂದು ಪಕ್ಷೇತರ ಅಭ್ಯರ್ಥಿಯಾಗಿ ದಿನಕರ ದತ್ತಾತ್ರೇಯ ದೇಸಾಯಿ ಸ್ಫರ್ಧಿಸಿ ಕಾಂಗ್ರೆಸ್ ಅಭ್ಯರ್ಥಿಯಾಗಿ ಸ್ಪರ್ಧಿಸಿದ್ದ ಎಂ.ಜಿ.ವಾಮನರನ್ನು ಸೋಲಿಸಿದರು.

ಒಟ್ಟು 3,09,326 ಮತಗಳ ಪೈಕಿ ದಿನಕರ ದತ್ತಾತ್ರೇಯ ದೇಸಾಯಿ 1,43,297 ಮತಗಳನ್ನು ಪಡೆದರೆ ವಾಮನ್ 1,15,490 ಮತಗಳನ್ನಷ್ಟೆ ಪಡೆಯಲು ಶಕ್ತರಾದರು.ಫಲಿತಾಂಶದಲ್ಲಿ ದೇಸಾಯಿ 27,297 ಮತಗಳ ಅಂತರದಿಂದ ಗೆದಿದ್ದರು.

ಮುರಿಯಪ್ಪ ಸಿದ್ದಪ್ಪ ಸುಗಂಧಿ, ದಿನಕರ ದತ್ತಾತ್ರೇಯ ದೇಸಾಯಿ ಹಾಗೂ ಸುಮಲತಾ ಅಂಬರೀಶಯವರು ಕರ್ನಾಟಕ ರಾಜ್ಯದ ಲೋಕಸಭಾ ಚುನಾವಣಾ ಇತಿಹಾಸದಲ್ಲಿಯೇ ಪಕ್ಷೇತರ ಅಭ್ಯರ್ಥಿಯಾಗಿ ಸಂಸದರಾದ ದಾಖಲೆಯಾಗಿದೆ.

ನಿರ್ವಹಿಸಿದ ಖಾತೆಗಳು

 1957ರಲ್ಲಿ ನಡೆದ ಲೋಕಸಭೆ 2ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಪಕ್ಷೇತರ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ವಿಜಯಪುರ ಲೋಕಸಭಾ ಕ್ಷೇತ್ರದ ಸಂಸದರಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿದ್ದರು.

 1937 ಬಾಂಬೆ ಪ್ರೆಸಿಡೆನ್ಸಿ ಚುನಾವಣೆಯಲ್ಲಿ ವಿಜಯಪುರ ಉತ್ತರ ಕ್ಷೇತ್ರದಿಂದ ಶಾಸಕರಾಗಿದ್ದರು.

ಉಲ್ಲೇಖಗಳು

ವಿಧಾನ ಸಭಾ ಕ್ಷೇತ್ರದ ಶಾಸಕರು
ರಾಜಕಾರಣಿಗಳು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಶಿವಶಂಕರಪ್ಪ ಮಲ್ಲಪ್ಪ ಗುರಡ್ಡಿ

ಶಿವಶಂಕರಪ್ಪ ಮಲ್ಲಪ್ಪ ಗುರಡ್ಡಿಯವರು ಮಾಜಿ ಶಾಸಕರು, ಸಂಸದರು ಹಾಗೂ ರಾಜಕೀಯ ಧುರೀಣರು.

ಜನನ

ಗುರಡ್ಡಿಯವರು 11ನೇ ಏಪ್ರಿಲ್, 1928ರಂದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ನೀರಲಗಿ ಗ್ರಾಮದಲ್ಲಿ ಜನಿಸಿದರು.

ನಿರ್ವಹಿಸಿದ ಖಾತೆಗಳು

 1980ರಲ್ಲಿ ನಡೆದ ಲೋಕಸಭೆ 8ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಜನತಾ ಪಕ್ಷದಿಂದ ಲೋಕಸಭೆಗೆ ಆಯ್ಕೆಯಾದರು. 

 1986-87ರ ಅವಧಿಯಲ್ಲಿ ಬೇಡಿಕೆ ಸಮಿತಿಯ ಸದಸ್ಯರಾಗಿದ್ದರು.

 1967-1971ವರೆಗೆ ಎರಡು ಬಾರಿ ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದ ಶಾಸಕರಾಗಿ ಕಾಂಗ್ರೆಸ್ ಪಕ್ಷದಿಂದ ಆಯ್ಕೆಯಾದರು.

 ವಿಜಯಪುರ ಜಿಲ್ಲಾ ಡಿ.ಸಿ.ಸಿ. ಬ್ಯಾಂಕಿನ ಸದಸ್ಯರಾಗಿದ್ದರು.

 ಮುದ್ದೇಬಿಹಾಳ ತಾಲ್ಲೂಕು ಅಭಿವೃದ್ಧಿ ಮಂಡಳಿಯ ಅಧ್ಯಕ್ಷರಾಗಿದ್ದರು.

 ಕರ್ನಾಟಕ ರಾಜ್ಯ ಸಹಕಾರ ಮಾರುಕಟ್ಟೆ ಒಕ್ಕೂಟದ ಉಪಾಧ್ಯಕ್ಷರಾಗಿದ್ದರು.

ನಿಧನ

23 ಜೂಲೈ, 2006ರಂದು 78ನೇ ವಯಸ್ಸಿನಲ್ಲಿ ನಿಧನರಾದರು. ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನ ಸಾಲವಾಡಗಿ ಗ್ರಾಮದಲ್ಲಿ 
ಧುರೀಣರ ಸಮಾಧಿಯಿದೆ.

ಉಲ್ಲೇಖಗಳು

ರಾಜಕಾರಣಿಗಳು
ರಾಜಕೀಯ
ಕರ್ನಾಟಕದ ವಿಧಾನಸಭಾ ಸದಸ್ಯರು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಬಸನಗೌಡ ರುದ್ರಗೌಡ ಪಾಟೀಲ

ಬಸನಗೌಡ ರುದ್ರಗೌಡ ಪಾಟೀಲರು ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.

ಜನನ

ಪಾಟೀಲರು 10ನೇ ಜನೇವರಿ 1938ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಕನಮಡಿ ಗ್ರಾಮದಲ್ಲಿ ಜನಿಸಿದರು.

ಶಿಕ್ಷಣ

ವಿಜಯಪುರದ ವಿಜಯ ಕಾಲೇಜಿನಿಂದ ಬಿ.ಎ. ಪದವಿ ಪಡೆದಿದ್ದಾರೆ.

ನಿರ್ವಹಿಸಿದ ಖಾತೆಗಳು

 1996ರಲ್ಲಿ ನಡೆದ ಲೋಕಸಭೆ 11ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಜನತಾ ಪಕ್ಷದಿಂದ ವಿಜಯಪುರ ಲೋಕಸಭಾ ಕ್ಷೇತ್ರದ ಸಂಸದರಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿದ್ದರು.

ಉಲ್ಲೇಖಗಳು

ಕರ್ನಾಟಕದ ಲೋಕ ಸಭೆ ಸದಸ್ಯರು
ರಾಜಕಾರಣಿಗಳುಕರ್ನಾಟಕ ರಾಜಕಾರಣಿಗಳು
ಗುರುಲಿಂಗಪ್ಪ ದೇವಪ್ಪ ಪಾಟೀಲ

ಗುರುಲಿಂಗಪ್ಪ ದೇವಪ್ಪ ಪಾಟೀಲರು ಮಾಜಿ ಶಾಸಕರು, ಸಂಸದರು ಹಾಗೂ ರಾಜಕೀಯ ಧುರೀಣರು.

ಜನನ

ಪಾಟೀಲರು ವಿಜಯಪುರ ಜಿಲ್ಲೆಯ ಇಂಡಿಯಲ್ಲಿ ಜನಿಸಿದರು.

ನಿರ್ವಹಿಸಿದ ಖಾತೆಗಳು

 1967ರಲ್ಲಿ ನಡೆದ ಲೋಕಸಭೆ 4ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಸ್ವತಂತ್ರ ಪಕ್ಷದಿಂದ ವಿಜಯಪುರ ಲೋಕಸಭಾ ಕ್ಷೇತ್ರದ ಸಂಸದರಾಗಿ ಮೊದಲ ಬಾರಿ ಸಂಸತ್ ಪ್ರವೇಶಿಸಿದ್ದರು. 

 1962ರಲ್ಲಿ ನಡೆದ ಲೋಕಸಭೆ 3ನೇ ವಿಧಾನ ಸಭೆಗೆ ನಡೆದ ಚುನಾವಣೆಯಲ್ಲಿ ಸ್ವತಂತ್ರ ಪಕ್ಷದಿಂದ ಇಂಡಿ ವಿಧಾನಸಭಾ ಕ್ಷೇತ್ರದಿಂದ ವಿಧಾನ ಸಭೆಗೆ ಆಯ್ಕೆಯಾಗಿದ್ದರು.

ಉಲ್ಲೇಖಗಳು

ಕರ್ನಾಟಕದ ವಿಧಾನಸಭಾ ಸದಸ್ಯರು
ರಾಜಕಾರಣಿಗಳು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ವೈಖಾನಸ

ವೈಖಾನಸ ಹಿಂದೂ ಧರ್ಮದ ಪ್ರಧಾನ ಸಂಪ್ರದಾಯಗಳಲ್ಲಿ ಒಂದಾಗಿದೆ ಮತ್ತು ಮುಖ್ಯವಾಗಿ ಪರಬ್ರಹ್ಮನಾಗಿ ವಿಷ್ಣು (ಮತ್ತು ಅವನ ಸಂಬಂಧಿತ ಅವತಾರಗಳನ್ನು) ಪೂಜಿಸುತ್ತದೆ. ಮುಖ್ಯವಾಗಿ ಕೃಷ್ಣ ಯಜುರ್ವೇದದ ತೈತ್ತಿರೀಯ ಶಾಖೆ ಮತ್ತು ವೈಖಾನಸ ಕಲ್ಪಸೂತ್ರದ ಬ್ರಾಹ್ಮಣರು ಇದರ ಅನುಯಾಯಿಗಳಾಗಿದ್ದಾರೆ. ವೈಖಾನಸ ಹೆಸರು ಈ ಅನುಯಾಯಿಗಳನ್ನು ಮತ್ತು ಸ್ವತಃ ಮೂಲಭೂತ ತತ್ತ್ವಶಾಸ್ತ್ರವನ್ನು ಸೂಚಿಸುತ್ತದೆ. ಈ ಹೆಸರು ಇದರ ಸಂಸ್ಥಾಪಕನಾದ ಋಷಿ ವಿಖನಸನಿಂದ ವ್ಯುತ್ಪನ್ನವಾಗಿದೆ. ಇದು ತತ್ತ್ವಶಾಸ್ತ್ರೀಯವಾಗಿ ಪ್ರಧಾನವಾಗಿ ಏಕೀಶ್ವರವಾದಿಯಾಗಿದ್ದು, ಪ್ಯಾನೆಂಥೀಯಿಸ್ಟಿಕ್ ಎಂದು ವಿವರಿಸಬಹುದಾದ ಅಂಶಗಳನ್ನು ಕೂಡ ಒಳಗೊಂಡಿದೆ. ವೈಖಾನಸ ತತ್ತ್ವವು ಉತ್ತರ ಮೀಮಾಂಸದ ತತ್ತ್ವದ ಬದಲು ವಿಷ್ಣುವಿನ ಕ್ರಿಯಾವಿಧಿಗಳು ಮತ್ತು ಪೂಜೆಯ ಮೇಲೆ ಕೇಂದ್ರೀಕರಿಸುತ್ತದೆ ಮತ್ತು ವಿಷ್ಣು ಪೂಜೆಯ ಹೆಚ್ಚು ದೊಡ್ಡ ಮತ್ತು ಹೆಚ್ಚು ಪ್ರಚಲಿತ ರೂಪವಾದ ವೈಷ್ಣವ ಪಂಥದಿಂದ ಭಿನ್ನವಾಗಿದೆ.

ವೈಖಾನಸಕ್ಕೆ ಸಂಬಂಧಿಸಿದ ವೀಡಿಯೋಗಳು / ಬಾಹ್ಯ ಸಂಪರ್ಕಗಳು 

 Vaikhanasam 
 Sri Vaikhanasam
 Sri Vikhanasa Sthotra Ptham
 Sri Vikhanasa Suprabhatam
 Sri Vikhanasa Prapatti
 Sri Vaikhanasa Agamoktha Gruhe Nithyarchana Vidhi  - (Sri Vaikhanasa Agamam)  
 PARAMATHMIKA UPANISHAD - (Sri Vaikhanasa Agamam)
 Sri Vaikhanasa Agamoktha Vishwaksena Puja and Punayaha Vachanam 
 Sri VAIKHANASA MAHASANTI MANTRAS RENDERED BY SANGENDHI DR S MUTHU BATTER
ವೈಷ್ಣವ ಪಂಥಗಳು
ಶೂಲಕ್ಕೇರಿಸುವುದು

ಮರಣದಂಡನೆ ಮತ್ತು ಚಿತ್ರಹಿಂಸೆಯ ವಿಧಾನವಾಗಿ, ಶೂಲಕ್ಕೇರಿಸುವುದು ಎಂದರೆ ಒಬ್ಬ ವ್ಯಕ್ತಿಯ ದೇಹದೊಳಗೆ ಶೂಲ, ಕಂಬ, ಈಟಿ, ಅಥವಾ ಕೊಕ್ಕೆಯಂತಹ ವಸ್ತುವನ್ನು ತೂರಿಸುವುದು, ಹಲವುವೇಳೆ ಮುಂಡದ ಸಂಪೂರ್ಣ ಅಥವಾ ಭಾಗಶಃ ರಂಧ್ರೀಕರಣದ ಮೂಲಕ. ಇದನ್ನು ವಿಶೇಷವಾಗಿ ದೇಶದ ವಿರುದ್ಧದ ಅಪರಾಧಗಳಿಗೆ ಪ್ರತಿಯಾಗಿ ಬಳಸಲಾಗುತ್ತಿತ್ತು. ಇದನ್ನು ಅನೇಕ ಸಂಸ್ಕೃತಿಗಳಾದ್ಯಂತ ಮರಣದಂಡನೆಯ ಬಹಳ ಕಠೋರ ರೂಪವೆಂದು ಪರಿಗಣಿಸಲಾಗಿತ್ತು ಮತ್ತು ಕಾಲ್ಪನಿಕ ಕತೆಗಳು ಹಾಗೂ ಕಲೆಯಲ್ಲಿ ದಾಖಲಿತವಾಗಿತ್ತು. ಬಂಡಾಯಗಳನ್ನು ಹತ್ತಿಕ್ಕಲು, ದೇಶದ್ರೋಹಿಗಳು ಅಥವಾ ಸಹಯೋಗಿಗಳನ್ನು ಶಿಕ್ಷಿಸಲು, ಮತ್ತು ಸೇನಾಶಿಸ್ತಿನ ಉಲ್ಲಂಘನೆಗಳನ್ನು ಶಿಕ್ಷಿಸಲು ಈ ವಿಧಾನವನ್ನು ಯುದ್ಧದ ಸಮಯದಲ್ಲಿ ಕೂಡ ಬಳಸಲಾಗುತ್ತಿತ್ತು.

ಶೂಲಕ್ಕೇರಿಸುವ ಶಿಕ್ಷೆಯನ್ನು ಬಳಸಲಾದ ಅಪರಾಧಗಳ ಸಂದರ್ಭಗಳೆಂದರೆ: ಹೆದ್ದಾರಿ ದರೋಡೆ ಅಥವಾ ಭಾರೀ ದರೋಡೆ ಮಾಡುವುದು, ರಾಜ್ಯನೀತಿಗಳು ಅಥವಾ ಪೂರ್ಣಾಧಿಕಾರವನ್ನು ಉಲ್ಲಂಘಿಸುವುದು, ಅಥವಾ ವ್ಯಾಪಾರದ ಗುಣಮಟ್ಟಗಳನ್ನು ದುರ್ಬಲಗೊಳಿಸುವ ಮೂಲಕ ಸುರಕ್ಷಿತ ರಸ್ತೆಗಳು ಮತ್ತು ವ್ಯಾಪಾರ ಮಾರ್ಗಗಳ ರಾಜ್ಯದ ಹೊಣೆಗೆ ಅವಮಾನ.

ಉಲ್ಲೇಖಗಳು

 
 
 
 

 
ಮರಣದಂಡನೆಯ ವಿಧಾನಗಳು
ನಡತೆ

ನಡತೆಯು (ಚಾರಿತ್ರ್ಯ) ಒಬ್ಬ ವ್ಯಕ್ತಿಯ ಸ್ಥಿರವಾದ ನೈತಿಕ ಗುಣಗಳ ಮೌಲ್ಯಮಾಪನ. ನಡತೆಯ ಪರಿಕಲ್ಪನೆಯು ಅನುಭೂತಿ, ಧೈರ್ಯ, ಸೈರಣೆ, ಪ್ರಾಮಾಣಿಕತೆ, ಹಾಗೂ ನಿಷ್ಠೆಯಂತಹ ಸದ್ಗುಣಗಳು, ಅಥವಾ ಒಳ್ಳೆ ವರ್ತನೆಗಳು ಅಥವಾ ಅಭ್ಯಾಸಗಳ ಉಪಸ್ಥಿತಿ ಅಥವಾ ಅಭಾವ ಸೇರಿದಂತೆ ವಿವಿಧ ಲಕ್ಷಣಗಳನ್ನು ಸೂಚಿಸಬಹುದು. ನಡತೆಯು ಮುಖ್ಯವಾಗಿ ಒಬ್ಬ ವ್ಯಕ್ತಿಯನ್ನು ಮತ್ತೊಬ್ಬನಿಂದ ವ್ಯತ್ಯಾಸ ಮಾಡುವ ಗುಣಗಳ ಸಮೂಹವನ್ನು ಸೂಚಿಸುತ್ತದೆ. ಸಾಂಸ್ಕೃತಿಕ ಮಟ್ಟದಲ್ಲಿ ಆದರೂ, ಒಂದು ಸಾಮಾಜಿಕ ಗುಂಪು ಬದ್ಧವಾಗಿರುವ ನೈತಿಕ ವರ್ತನೆಗಳ ಸಮೂಹವು ಇತರ ಗುಂಪುಗಳಿಂದ ವಿಶಿಷ್ಟವಾಗಿ ಒಗ್ಗೂಡಿಸುತ್ತದೆ ಮತ್ತು ಸಾಂಸ್ಕೃತಿಕವಾಗಿ ವ್ಯಾಖ್ಯಾನಿಸುತ್ತದೆ ಎಂದು ಹೇಳಬಹುದು. ಮನೋವಿಜ್ಞಾನು ಲಾರೆನ್ಸ್ ಪರ್ವಿನ್ ನಡತೆಯನ್ನು "ಅನೇಕ ಸನ್ನಿವೇಶಗಳಾದ್ಯಂತ ವರ್ತನೆಯನ್ನು ಕ್ರಿಯೆಗಳ ಸುಸಂಗತ ಮಾದರಿಗಳಲ್ಲಿ ವ್ಯಕ್ತಪಡಿಸಲು ಇರುವ ಸ್ವಭಾವ" ಎಂದು ವ್ಯಾಖ್ಯಾನಿಸುತ್ತಾರೆ. ಹಾಗೆಯೇ, ತತ್ತ್ವಶಾಸ್ತ್ರಜ್ಞ ಜಾರ್ಜ್ ನಡತೆಯನ್ನು "ಒಬ್ಬರ ನೈತಿಕ ಅಭ್ಯಾಸಗಳು ಮತ್ತು ಸ್ವಭಾವಗಳ ಸಂಕಲನ" ಎಂದು ಸೂಚಿಸುತ್ತಾರೆ.

ಉಲ್ಲೇಖಗಳು 

ನೈತಿಕತೆ
Pages with unreviewed translations